Nekvalitetno više od polovine srpskog mleka - BIZlife\n24/10/2016 | 19:52\nNekvalitetno više od polovine srpskog mleka\nSrbija ne proizvodi ni 50 odsto mleka najboljeg kvaliteta, a za ulazak u Evropsku uniju celokupna proizvodnja mora bude po evropskim standardima, upozorio je predsednik Upravnog odbora Udruženja proizvođača mleka Ljubiša Jovanović.\n“To ne znači da domaći potrošači piju zdravstveno neispravno mleko jer se ono termički obrađuje, ali se prilikom prerade uništavaju vitamini”, rekao je Jovanović za agenciju Beta na Drugom srpskom kongresu mlekarstva.\nOn je na skupu kazao da je neophodna promena sistema subvencija i da treba ukinuti linearno davanje premija proizvođačima.\nStručnjak iz Centra za investicije Organizacije za hranu i poljoprivredu Ujedinjenih nacija (UN FAO) Dmitrij Prihotko rekao je da čak 95 odsto mleka koje se proizvodi na malim farmama ne zadovoljava standarde evropskog kvaliteta.\n“Veliki proizvođači isporučuju 70 odsto mleka zadovoljavajućeg kvaliteta, a srednji 62 odsto”, objasnio je Prihotko.\nSaradnik Centra za investicije FAO Boris Sterk istakao je da se u Srbiji 49 odsto mleka u prerađenom ili neprerađenom obliku prodaje neformalnim kanalima, a evropski prosek je ispod jedan odsto.\nRukovodilac Grupe za stočarstvo u Ministarstvu poljoprivrede Nenad Terzić naglasio je da je za unapređenje kvaliteta mleka i dobijanje subvencija “uslov svih uslova laboratorija za ispitivanje kvaliteta mleka” i da očekuje da će ona uskoro početi da radi.\nKongres mlekara organizovali su FAO i Evropska banka za obnovu i razvoj.\nVučelić na čelu FK Partizan\nU Hrvatskoj sve više ljudi pod jednim krovom


Dačić: Ne očekujem da nova Vlada Srbije uvede sankcije Rusiji - Radio Sto Plus\nDačić: Ne očekujem da nova Vlada Srbije uvede sankcije Rusiji\nPredsednik Socijalističke partije Srbije (SPS) Ivica Dačić izjavio je da ne očekuje da nova Vlada Srbije nakon izbora koji su u nedelju, uvede sankcije Rusiji, izmedju ostalog i zbog toga što će u njenom radu i odlukama učestvovati i socijalisti, na čijem je čelu.\n„A mi se protivimo sankcijama Rusiji. To je i naša državna politika svih proteklih osam godina, od kada Zapad primenjuje sankcije protiv Rusije“, rekao je on agenciji Beta.\n„Rusija ili Evropska unija, to je lažna dilema i ja to dobro znam zato što sam bio premijer kad smo otvorili pregovore sa EU i od tada direktno učestvujem u svim odlukama koje se tiču našeg pristupanja Uniji. U isto vreme snažno podržavam našu saradnju sa Rusijom i održavanje tih odnosa najboljim mogućim“, rekao je Dačić.\nDačić je rekao da je Srbija primer da te dve strateške orijentacije mogu da idu jedna sa drugom i dodao da će on učiniti sve da tako i ostane.\nOn je rekao da SPS i Srpska napredna stranka (SNS) imaju čvrst dogovor da i posle izbora nastave saradnju i da sprovode zajedničku politiku.\n„Taj naš dogovor je podrazumevao i da Alekandar Vučić bude naš zajednički predsednički kandidat i da na parlamentarne izbore idemo svako sa svojom listom, jer smo zaključili da ćemo na taj način da ostvarimo najveću podršku za našu zajedničku politiku. Ja se kandidujem za premijera i to je cilj kampanje moje partije, to je ono što nudimo biračima“, rekao je on.\nLider socijalista je naveo da će, ako on bude premijer, Vlada imati jasan kontinuitet sa svim dosadašnjim vladama i da se glavni pravci te politike neće menjati.\n„Ja ću još da se zalažem da nova vlada bude još više socijalno orijentisana prema pomoći našim gradjanima s najmanjim primanjima i prema svim onim ljudima kojima je podrška države potrebna. Za to je došlo vreme, jer Srbija ima jaku i stabilnu ekonomiju koja može da se još više okrene socijalnim potrebama svojih gradjana“, dodao je on.\nDačić je rekao da ne postoji „ni promil šanse“ da posle izbora na gradskom ili republičkom nivou socijalisti oforme vlast sa strankama opozicije, jer je SNS toj stranci dugoročni partner, ali i zbog toga što SPS nema nijednu dodirnu tačku sa politikom opozicije.\nPo njegovim rečima, bilo bi dobro da Vučić, kao predsednik, ima još jaču saradnju s Vladom i da će on, ako bude izabran za premijera, tražiti od predsednika da još više zajedno rade na donošenju odluka.\n„Nema tu nikakvog mešanja nadležnosti, to su primedbe ustavnih čistunaca, a ustvari opozicionih aktivista. Predsednik je samostalna institucija, on dobija legitimitet na izborima, Vlada je takodje samostalna, ali kad sprovode zajedničku politiku, oni moraju da saradjuju što više. To će naročito da nam bude potrebno sad, u ovom trenutku, kada ćemo morati da donosimo važne i dugoročne odluke za Srbiju. U tome moramo svi da učestvujemo najbolje što možemo“, smatra Dačić.\nNa pitanje da li bi, sa sadašnjim iskustvom, ponovo potpisao Briselski sporazum, Dačić je odgovorio potvrdno i rekao da taj dokument možda nije idealan ali da predstavlja prekretnicu za napore da se Kosovo i Metohija očuvaju i da se zaštite svi Srbi koji tamo žive.\n„Potpisao bih ga i danas. Ali on se ne sprovodi i to u jedinoj obavezi koju Priština treba da ispuni, a to je Zajednica srpskih opština. To moraju da ispune da bismo nastavili bilo kakav ozbiljan razgovor i doneli bilo kakve odluke. To dobro znaju i svi posrednici i ja očekujem od njih da urade ono što sigurno mogu, a to je da nateraju Prištinu da ispunjava to što je potpisala, i to jednu jedinu stvar na koju se obavezala“, podvukao je Dačić.


Moraćete sačekati za neke od najbitnijih opcija na Stadia plaformi\nUpdated petak 15 11 2019 20:19:43\nPosted četvrtak 14 11 2019 09:00:26\nGoogle Stadia je na nedelju dana od lansiranja, i juče je Google na Reddit AMA odgovarao na neka last-minute pitanja. Na žalost, Google je takođe objavio i da neke opcije neće biti dostupne na Stadia platformi pri lansiranju.\nDirektor produkcije Google Stadie Andrey Doronichev i izdavač Beri Lee hostovali su Reddit AMA na zvaničnom /Stadia subreddit-u, gde su odgovarali na pitanja budućih Stadia korisnika.\nNajveće iznenađenje je to da Stadia izgleda planira da ide postepeno i ubacuje nove opcije. “Naš pristup je da objavljujemo stvati slične onima koje idu na Google Search, YouTube, i drugim Google servisima: postepeni rollout i konstantno unapređivanje, zasnovano na komentarima.”\nKao rezultat, postoji par opcija koje je Google reklamirao ali ih neće biti na samom početku. To uključuje:\nStream Connect - Google verzija ove saradnje će biti dostupna do kraja godine, kaže Doronichev.\nState Share - dostupno sledeće godine\nCrowd Play - sledeće godine. Opcija koja omogućava strimerima da igraju Stadia igre sa gledaocima.\nAchievements - Dok će Google Stadia snimati postignute rezultate na lansiranju, neće biti UI notifikacija za postignuto do “kratko posle lansiranja.”\nBuddy Pass -Buddy Pass je specijalna opcija osnivačke edicije gde Founders mogu pokloniti tri meseca besplatno pretplatu prijatelju. Buddy Pass će krenuti “dve nedelje nakon prijema kompleta.”\nIako Google nikada nije obećao ove opcije od starta, čini se da je prvi dan Stadie samo prvi korak u razvoju ove platforme. I Google želi da podseti korisnike da iako neće imati sve opcije od prvog dana, moći će da strimuju igre na svojim Chrome pretraživačima ili Pixel telefonima.\nGoogle je takođe objavio i “The Claw” specijalno dizajniran da možete povezati svoj smartphone na Stadia kontroler. Dodatno, Stadia će dozvoliti korisnicima da kupuju igre sa Google Play gift karticama.


Pretnje i pozivi na ubistvo predsednika Vojvođanske partije Aleksandra Odžića - Politika - Dnevni list Danas\nPočetna » Vesti » Politika » Pretnje i pozivi na ubistvo predsednika Vojvođanske partije Aleksandra Odžića\nPretnje i pozivi na ubistvo predsednika Vojvođanske partije Aleksandra Odžića\nPredsednik Vojvođanske partije (VP) Aleksandar Odžić dobio je na Tviter nalogu partije više stotina pisanih pretnji i otvorenih poziva na likvidaciju i njega i svih drugih Vojvođana, saopštila je danas ta stranka.\nKako su naveli u saopštenju, pretnje i pozivi na ubistvo stigli su nakon što je VP pozvala svoje pristalice da podrže proteste građana protiv zakona o eksproprijaciji i o referendumu.\n„Zabrinuti smo i upozoravamo javnost i institucije sistema države Srbije da je bezbednost predsednika VP visoko ugrožena i tražimo hitnu reakciju nadležnih organa protiv lica koja prete progonom i ubistvima političkih neistomišljenika“, navodi se u saopštenju.\nPodsetili su da je VP parlamentarna stranka u Skupštini Vojvodine u kojoj je Odžić pokrajinski poslanik „što jasno ukazuje na motive i prirodu ovih do sada nezabeleženih uvreda i pretnji“.\nUz zahtev da ih nadležni organi zaštite u slobodnom izražavanju i političkom delovanju, stranka je javnosti podelila deo sadržaja sa Tvirter naloga, a najavljeno je i da će „sa brutalnim napadima na članove i predsednika upoznati i međunarodnu zajednicu“, od koje se očekuje adekvatna reakcija, u cilju slobodnog izražavanje i neometanog političkog delovanja te stranke.\naleksandar odzicpretnjeVojvođanska partijaNovi Sad\nPolitika • danas 10:08\nProfesor Pravnog fakulteta i bivši predsednik Demokratske stranke Bojan Pajtić izjavio je da su i Zdravko Ponoš i Miroslav Aleksić dobri kandidati za predsednika, da su obojica ljudi koji znaju da se ponašaju u medijima i imaju iskustvo u odnosu na vođenje državnih poslova, te da imaju solidno obrazovane i ugled.


Grčki sud odbacio zahtev Turske za izručenje dva oficira\nBeta 4. maja 2017. 19:15\nGrčke vlasti odbacile su danas novi zahtev Turske za izručenje poslednje dvojice od osam oficira koji su nakon prošlogodišnjeg neuspelog puča u Turskoj zatražili azil u Grčkoj.\nIstanbul smatra da je odluka suda ispolitizovana i da će uticati na odnose dve zemlje, koji su već bili zategnuti.\nVrhovni sud Grčke već je odbacio prvobitni zahtev za izručenje osmorice oficira, uz obrazloženje da u Turskoj ne bi imali pravedno sudjenje i da bi tamo njihovi životi bili ugroženi.\nTakva presuda razljutila je turske vlasti koje su tada izdale nalog za njihovo hapšenje i uputile novi zahtev za izručenje.\nSud u Atini je danas u obrazloženju odluke o odbijanju zahteva za izručenje dva oficira citirao presudu Vrhovnog suda. Isti sud je prethodno odbio zahtev za preostalih šest Turaka.\nSvih osam oficira koji su nakon neuspelog puča u julu prošle godine vojnim helikopterom pobegli u Grčku, negiraju da su bili umešani u puč. Oni se nalaze u privremenom pritvoru, dok se ne odluči o njihovim molbama za azil.\nMinistarstvo spoljnih poslova Turske je saopštilo da je „razočarano“ presudom.\n„Grčko pravosudje, za koje smo se nadali da je pravedno i nepristrasno, ponovo nas je razočaralo i odbacilo naš drugi zahtev za ekstradiciju. Ne vidimo potrebnu podršku i saradnju koju očekujemo od saveznika sa kojim se borimo protiv terora i kriminala“, navodi se u saopštenju.


Radnički 1964 u jeku priprema - Sportske.net\nRadnički 1964 u jeku priprema\n„RK Radnički 1964“ se trenutno nalazi u jeku priprema za novu sezonu u kojoj treba da pokaže i dokaže srpskoj rukometnoj javnosti da prošlogodišnji uspeh nije plod slučajnosti,već samo jedan korak napred ka povratku kragujevačkog rukometa tamo gde mu je mesto,a to je krem rukometne elite u Srbiji.\nFoto: R64 MEDIA TEAM\nNakon prošlogodišnjeg velikog uspeha u Prvoj ligi Zapad u kojoj su Kragujevčani suvereno trijumfovali plasiravši se u savezni rang takmičenja—Super B ligu,vreme je za nove izazove i dokazivanja.\nMomci šefa struke Bojana Milentijevića su trenažni proces započeli 1. avgusta u gradu na Lepenici. Posle početnog dela bazičnih priprema,sredinom meseca je krenuo rad sa loptom i taktičko/tehnički deo pripremnog perioda kao i serijal kontrolnih mečeva koji će stručnom štabu biti odličan pokazatelj na čemu mora da se insistira u daljem radu.\nOdigrane su 3 kontrolne utakmice sa izuzetno jakim protivnicima kao što je Superligaš „Sloga“ iz Požege,“Kolubara“ u kojima su rukometaši Radničkog već u ovom delu trenažnog procesa pokazali zavidan nivo igre.Iako su i dalje „ruke od olova“ primetna je ogromna želja za dokazivanjem,napredovanjem i uigranošću. Ono što ih je krasilo i prošle sezone – borbenost i požrtvovanje su i dalje odlika kragujevačkih rukometaša.\nEkipa koja je svojevrstan spoj iskustva i mladosti se u odličnom svetlu predstavila kragujevačkoj publici u pomenuim utakmicama. Po rečima trenera Milentijevića tim ima ogroman prostor za dalji napredak i taktičko uigravanje da bi potpuno bio spreman za start lige 23.septembra.\nDo početka prvenstva „Radnički 1964“ će odigrati 8 pripremnih utakmica,a prve koje slede su gostovanje ekipi „Mokre Gore“.


Svečana akademija povodom Dana državnosti u zdanju Stare skupštine u Kragujevcu - Glas Šumadije\nNaslovna > Društvo > Svečana akademija povodom Dana državnosti u zdanju Stare skupštine u Kragujevcu\nU zdanju Stare skupštine, u porti Stare (Miloševe crkve) u 9 sati počinje tradicionalna Sretenjska akademija, u okviru koje će biti izveden dramski prikaz „Zaveštanje“, prema tekstu Vladimira Đorđevića i u režiji Dragana Jakovljevića.\nO značaju Sretenjskog ustava da govoriće ministarka za državnu upravu i lokalnu samoupravu Marija Obradović i gradonačelnik Kragujevca Nikola Dašić.\nU obeležavanju Dana državnosti u Kragujevcu i ovoga puta učestvuju Narodni muzej, Muzički centar, Centar za negovanje tradicionalne kulture „Abrašević“ i Knjaževsko-srpski teatar.\nKragujevački Knjaževsko-srpski teatar (KST), najstarije pozorište u Srbiji, večeras obeležava 166 godina od osnivanja, uz tradicionalno uručenje Statuete „Joakim Vijuć“ i drugih nagrada za doprinos razvoju pozorišne umetnosti u Srbiji, kao i samom KST-u. Ove godine, povodom Sretenja, premijerno će biti izvedena predstava „Generali ili srodstvo po oružju“ po tekstu Borislava Pekića u režiji Marka Misirače.\nTagovi: gradonačelnik Nikola Dašić Kragujevac Stara crkva Stara skupština\nSinoć u Institut za javno zdravlje u Kragujevcu stiglo 4.650 doza kineske vakcine Sinofarm\nKorona virus: U Srbiji više od 600.000 vakcinisanih, evropske zemlje u trci za nove doze


05-02-2019 10:01 Izdvojeno Srbija Politika\nTrajno rešenje u dijalogu Beograda i Prištine treba postići što pre, poručuje šef srpske diplomatije Ivica Dačić. Kao razlog Dačić navodi da može doći do promena u međunarodnim odnosima i da bi najbolje bilo sporazum postići za vreme administracije Donalda Trampa.\n- Ovo je prva američka administracija koja je otvorila vrata mogućnosti da se dođe do kompromisa Beograda i Prištine - obrazložio je ministar i naglasio da treba ubrzati dijalog i dogovor postići u narednih godinu ili dve.\nAko sporazum ne bude postignut u tom periodu, ocenjuje on, teško da će doći posle.\nU prilog svojoj tvrdnji ističe i da šefica evropske diplomatije Federika Mogerini podržava traženje kompromisa i da će posle nje "možda doći neko drugi ko neće biti naklonjen tome".\nŠef srpske diplomatije je ovo izjavio u vreme dok se u Ujedinjenim nacijama odvija velika drama, a na udaru je ponovo Srbija. Naime, ni tri dana uoči zasedanja Saveta bezbednosti Ujedinjenih nacija (SB UN) ne zna se da li će se Kosovo naći na dnevnom redu iako je sednica zakazana. Razlog je žestoka borba koja se vodi među članicama SB o tome da li treba nastaviti sa ustaljenom praksom tromesečnih debata o izveštajima generalnog sekretara o misiji Unmika na KiM.\nA tome, kako je potvrdio Dačić, žestoko se protive SAD, Velika Britanija, Nemačka i Poljska.\n- Prvi put u SB UN nije usvojen dnevni red, koji inače svakog meseca predlaže predsedavajući, što je neozbiljno za organizaciju poput UN - naveo je on dodajući da će se verovatno tog dana, 7. februara, usvajati dnevni red, što je veoma neozbiljno za organizaciju koja pretenduje da vodi svet.\nNemamo dovoljno glasova\nMinistar je istakao i da Srbija teško da može da skupi devet glasova, koliko je neophodno da bi se Kosovo uvrstilo u dnevni red, jer tu ne postoji pravo veta.\nMeđutim, naveo je on, ni Albanci ne mogu da skupe toliko glasova da to ne bude uvršteno u raspravu.\nZbog toga je Dačić pozvao međunarodnu zajednicu na dogovor.\n- Ako u trenutku kada je dijalog blokiran neko kaže da nema potrebe da se razgovara o Kosovo, možemo očekivati da KiM više nikad neće biti na dnevnom redu - nezadovoljan je on.\nRaport kod Tačija\nPredsednik lažne države Kosovo Hašim Tači otputovao je u SAD na molitveni doručak, ali se pred put iznenada sastao sa Ramušem Haradinajem. Iznenadni susret usledio je samo dan posle večere koju je Tači priredio u svojoj kući za predstavnike vladajuće koalicije i albanskog premijera Edija Ramu. Osim Rame, na večeri su bili Kadri Veselji, Ramuš Haradinaj, Fatmir LJimaj i Bedžet Pacoli. Detalji razgovora nisu poznati, ali na objavljenoj fotografiji se vidi Rama da sedi na čelu stola i gosti koji piju vino. Haradinaj nije otputovao na molitveni doručak jer mu nije odobrena američka viza.\nVeselji više ne zna šta hoće\nSamo 24 sata pošto je sam predložio suspenziju taksi od 100 odsto na robu iz centralne Srbije i BiH, predsednik kosovske skupštine Kadri Veselji obrnuo ploču i kaže da će takse ostati na snazi. On je ranije liderima vladajuće koalicije u Prištini predao pisani predlog za suspenziju taksi na 120 dana, pri čemu time Srbiji postavlja 10, a BiH sedam uslova.\nČović: Šiptari preko mentora ruše Trampa\nAlbanska mafija daje bonuse i finansira svog glavnog mentora u SAD, a to su delovi Demokratske stranke, koji su u službi rušenja Donalda Trampa. NJihov zajednički projekat nezavisne države je u velikom padu, kaže za Srpski telegraf nekadašnji predsednik Koordinacionog tela za KiM Nebojša Čović i dodaje da kosovski Albanci sada žele da kupe vreme očekujući da će doći do pada sadašnjeg predsednika SAD.\nČović navodi da se kosovski lideri nadaju da će na vlast u SAD doći njihovi dugogodišnji mentori i da će se, kako ističe, vremenskom mašinom vratiti u kasne devedesete i ponovo imati bezuslovnu podršku američke administracije.\n- Tramp od početka svog mandata ima veliku borbu sa tzv. dubokom državom, koju oličavaju doskorašnji gospodari sveta, pretežno demokrate, koji mu sada spremaju veliki impičment kako bi ga smenili. S obzirom na to da su svojevremeno albanski kriminalci obezbedili podršku demokrata velikim količinama novca koji je bio stečen švercom droge i oružja, trgovinom ljudima i ostalim oblicima organizovanog kriminala, ne čudi da sada taj prljavi novac i ostale kriminalne resurse usmeravaju za smenu Trampa - kaže Čović.\nJoš jedna velika sila dolazi u Venecuelu i staje na stranu Madura i Rusije! Više o tome čitajte OVDE.


Objavljen Izvještaj o reviziji izvršenja budžeta institucija BiH\nJelena Kisić, 09/09/2021\nUred za reviziju institucija Bosne i Hercegovine proveo je reviziju izvršenja budžeta institucija Bosne i Hercegovine za 2020.\nRevizijom je obuhvaćena i implementacija preporuka datih u Izvještaju za 2019. kada je dato ukupno 45 preporuka, od kojih je osam u potpunosti realizovano, 18 djelomično, 18 preporuka nije realizovano, dok za jednu preporuku nije bilo moguće dati ocjenu realizacije.\nIzvještaj o reviziji izvršenja budžeta institucija Bosne i Hercegovine predstavlja zbrini izvještaj svih budžetskih korisnika i daje ukupnu sliku budžetske potrošnje na nivou institucija BiH. U tom smislu izvještaj o izvršenju budžeta institucija BiH koji je revidiran predstavlja zajedničku odgovornost budžetskih korisnika, Ministarstva finansija i trezora i Vijeća ministara BiH.\nUred je u ovogodišnjem izvještaju iskazao mišljenje s rezervom uz skretanje pažnje kako na finansijski izvještaj, tako i na usklađenost aktivnosti, finansijskih transakcija i informacija sa zakonima i propisima.\nOsnova za izražavanje mišljenja s rezervom na finansijski izvještaj je nerealno iskazana pozicija stalnih sredstava u bilansu stanja, zbog izostanka evidentiranja nekretnina i neriješenog statusa državne imovine.\nZakon o budžetu institucija BiH i međunarodnih obaveza BiH za 2020., i pored Zakonom jasno definisanih procedura i rokova, nije usvojen pravovremeno, već tek u julu 2020., a finansiranje institucija BiH i servisiranje međunarodnih obaveza je većim dijelom godine vršeno na osnovu odluka Vijeća ministara o privremenom finansiranju.\nNeblagovremeno usvajanje budžeta onemogućava budžetske korisnike da na vrijeme pokrenu planirane procedure javnih nabavki za kapitalna ulaganja, nepovoljno utiče na ostvarivanje ciljeva institucija, a poslovnu klimu čini neizvjesnom. Navedeno je bila osnova za izražavanje mišljenja s rezervom na usklađenost aktivnosti, finansijskih transakcija i informacija sa zakonima i propisima.\nIzvještajem se nastojao sagledati cjelokupan sistem planiranja, usvajanja i izvršenja budžeta, kao i značajniji procesi u neposrednoj vezi s planiranjem i izvršenjem budžeta institucija BiH za 2020. Izvještaj sadrži 47 preporuka upućenih Vijeću ministara BiH i Ministarstvu finansija i trezora BiH.\nCjelokupan tekst izvještaja dostupan je na web stranici www.revizija.gov.ba, saopćeno je iz Ureda za reviziju.\nTags\t#Izvještaj o reviziji izvršenja budžeta institucija BiH\nU subotu prva sinoda Vrhbosanske nadbiskupije


Sari tražio dodatno vreme da se smiri, a onda je progovorio o skandalu! - Sportske.net\nSari tražio dodatno vreme da se smiri, a onda je progovorio o skandalu!\nItalijanu je trebalo dodatno vreme da bi se smirio. Evo šta je rekao o skandalu o kojem bruji fudbalski svet.\nKepa odbio da izađe, a onda je uradio nešto još luđe!Siti odbranio trofej, ludi Bask ne sme u svlačionicu, da li je smenio svog trenera!?Siti odbranio trofej, ludi Bask ne sme u svlačionicu, da li je smenio svog trenera!?Dosada na "Old Trafordu", Arsenal preskočio Junajted!Gvardiola izveo "tešku artiljeriju", Sari bez napadača! (SASTAVI)\nNeverovatna stvar dogodla se u završnici drugog produžetka finala engleskog Liga kupa, a u glavnoj ulozi našao se golman Čelsija Kepa Arizabalaga.\nNakon što je dva puta završio na travi i žalio se na grčeve odlučeno je da bude zamenjen, mnogi su shvatili da je uvođenje Vilija Kabaljera bila i strategija Mauricija Sarija.\nNa kraju smo gledali komediju uživo. Kepa je uporno odbijao da izađe, a Mauricio Sari nije mogao da veruje šta mu se događa.\nKao besan pas špartao je oko klupe, krenuo ka svlačionici pa se vratio, a Antono Ridiger morao je da ga smiruje kako se ne bi obračunao sa Kepom pre penal serije koju je Čelsi izgubio.\nSvi su sa nestrpljenjem čekali obraćanje Mauricija Sarija. Novinari su javljali da Italijanu treba nešto više vremena da bi se smirio, a kada je izašao pred predstavnike medija govorilo se samo o jednom.\n"Došlo je do nesporazuma jer sam shvatio da postoji problem sa golmanom i da nije u stanju da brani penale. Potom je rekao da nema problema i pokazalo se da je bilo uredu", rekao je Sari.\nMnoge je šokiralo ono što čuju od menadžera Čelsija. Delovalo je da Sari želi Kabaljera na golu i da je to bio deo strategije koju je Kepa sabotirao.\n"Ne, sada sam shvatio čitavu situaciju", rekao je Sari.\nMenadžeru Čelsija više je smetalo to što arbitri nisu koristili VAR u situaciji kod Azarovog ofsajda. Igra je prekinuta, a Sari je očekivao da će Belgijancu biti dopušteno da završi akciju pa da se potom pogleda VAR ako postigne gol.\n"Pogrešili su, kada imate VAR treba sačekati. Posebno u situacijama kakva je bila ova. Nije se sa sigurnošću moglo reći da li je Azar bio u liniji ili ne. Treba čekati, velika je greška u pitanju", zaključio je Sari.\nČelsi je poražen u finalu Liga kupa od Mančester sitija nakon penal serije. U regularnom toku susreta i posle produžetaka nije bilo golova.


NCP.BA - Poziv studentima da se prijave na doktorski program "Metabolička i kardiovaskularna oboljenja"\nProjekti počinju 1. oktobra, 2011. godine, a krajnji rok prijave je 22. maj, 2011. godine.\nMedicinski fakultet Univerziteta u Gracu, Univerzitet u Gracu i Tehnološki Univerzitet u Gracu objavili su Doktorski program izvrsnosti, a biće finansiran od strane Austrijskog fonda za nauku na temu "Metabolička i kardiovaskularna oboljenja"\nZa odabrane studente doktorskih nauka postoji mogućnost stupanja u radni odnos na tri godine, uz ugovor koji pokriva socijalne troškove i takođe podržava saradnju sa drugim sličnim laboratorijima u inostranstvu u trajanju do jedne godine.\nKandidati moraju imati, ili uskoro završavati dodiplomski studij ekvivalentan stepenu magisterija u bilo kojoj od disciplina medicine, prirodnih ili bioloških nauka. Postupak odabira za sve aktivnosti obuke i komunikacije će biti na engleskom jeziku. Dakle, odlično poznavanje engleskog jezika u pisanim i govornim vještinama je obavezno.\nPrijave se moraju dostaviti na e-mail: dk-mcd@medunigraz.at isključivo na traženim obrascima.\nDetaljnije informacije i prijavni obrasci dostupni su na: http://www.medunigraz.at/DK_MCD


Na američkom spisku opozicije, dve grupacije sa DAEŠ-om, a osam sa Nusrom - Sputnjik Srbija\n21:59 07.10.2016 Preuzmite kraći link\nPrema njegovim rečima, Rusija je 26. februara u podne predala američkoj strani spisak od 47 formacija „umerene“ opozicije, koje su izrazile spremnost da prekinu vatru, precizno je označila oblasti delovanja tih formacija i saopštila podatke o položajima formacija Nusra fronta i DAEŠ-a kojima je raspolagala.\nAntonov je dodao da je Rusija dobila od SAD shemu koncentracije boraca Nusre u raznim oblastima Sirije, koja ne omogućava da se umerena opozicija razgraniči od terorista.\n„Nismo uspeli da zabeležimo granice oblasti koje zauzima ’umerena’ opozicija i da ih razdvojimo od radikalnih terorističkih grupacija. To nas je dovelo do problema u određivanju konkretnih narušilaca primirja“, dodao je on.\nPrema njegovim rečima, SAD su uspele da izdejstvuju prekidi vatre u Siriji samo od jednog broja formacija „umerene“ opozicije, a više od 100 naoružanih grupacija nastavilo je da se bori.\n„Od 27. februara ove godine radi snižavanja nivoa nasilja, kao i umanjenja broja civilnih žrtava na celoj teritoriji Sirije ustanovljen je prekid borbenih dejstava. Ruska Federacija i Vlada Sirije omogućili su uvođenje primirja u utvrđenom roku“, rekao je Antonov.\nPrema njegovim rečima, od februara do septembra zabeleženo je više od dve hiljade slučajeva u kojima su odredi „umerene“ sirijske opozicije narušili primirje.\nAntonov je naveo da je šezdeset devet grupacija „umerene“ sirijske opozicije prihvatilo primirje, kao i da SAD nisu uspele da ubede sirijsku opoziciju da odustane od ultimativnih zahteva.\nOn je dodao da je Amerika rad Ženevske podgrupe za prekid vatre u Siriji svela na razmenu podataka o narušavanju primirja.\nAntonov je, takođe, ukazao na to da je takozvana opozicija u Siriji minirala sve puteve za izlazak žitelja iz Alepa.\n„Odredi sirijske armije su dva puta, 15. i 16. septembra, počinjali povlačenje vojske sa puta ’Kastelo’. Ipak, Amerika nije uspela da organizuje povlačenje odreda naoružane opozicije sa puta ’Kastelo’ i odredi vladinih snaga vratili su se na prvobitne položaje. Usled toga nije obezbeđen prolaz humanitarnim konvojima Ujedinjenih nacija i prekinuta je isporuka pomoći žiteljima Alepa“, rekao je on.\nAntonov je izjavio da je u tim uslovima Ruski centar za pomirenje organizovao isporuku hrane i lekova stanovništvu Alepa, da je otvoreno sedam punktova za prolaz civila i koridor za propuštanje naoružanih boraca.\n„Ipak, takozvana opozicija minirala je sve puteve za izlazak iz Alepa, a protiv žitelja koji su pokušavali da napuste grad organizovane su represije. Ne samo to, komandiri odreda opozicije odbili su da propuste u grad humanitarni konvoj UN koji se uputio u istočni deo Alepa“, naglasio je on.\nRusija je ispunila sve svoje obaveze u vezi sa Sirijom, ali zajednička borba protiv terorista sa SAD ipak nije počela, konstatovao je Antonov.\n„U skladu sa rusko-američkim dogovorom bilo je predviđeno osnivanje Zajedničkog izvršnog centra Rusije i SAD za planiranje napada na objekte Nusra fronta i DAEŠ-a. Američki predstavnici stigli su u Ženevu, ali nisu prionuli na posao. Usled toga zajednička borba protiv Nusre i DAEŠ-a još nije počela“, rekao je Antonov i dodao da je avijacija koalicije predvođene SAD 17. septembra izvela napad na položaje vladine vojske u oblasti opkoljenog grada Dejr el Zora, u kojem su poginula 83 čoveka, a više od stotinu ljudi je ranjeno.\nspisak, umerena sirijska opozicija, Ministarstvo odbrane Rusije, Nusra front, Daeš, Ministarstvo odbrane RF, Anatolij Antonov, Sirija


Grčki poslanik u EP pocepao papir sa turskom zastavom\nBy Spiros Sideris / Објављено на: January 31, 2020\nGrčki poslanik i bivši član krajnje desne stranke Zlatna zora Ioannis Lagos napravio je potez bez presedana tokom debate u Evropskom parlamentu o humanitarnoj situaciji na grčkim ostrvima, cepajući tursku zastavu u sali za sednice.\nKonkretno, Ioannis Lagos, govoreći o situaciji na grčkim ostrvima kao rezultatu dolaska izbeglica, a istovremeno pominjuću stavove koje je Turska zauzela, izjavio je da je „ovo jedino što ona zaslužuje, i ništa drugo“ cepajući fotokopiju turske zastave koju je držao u rukama.\nLagos je optužio Evropsku uniju da ignoriše prava Grka. „Preko 65% Grka protivi se ilegalnoj imigraciji a tokom šest meseci koliko sam ovde nisam čuo da govorite o pravima grčkog naroda. Zar Grci nemaju prava? “, pitao se, dodavši da se “ljudska prava grčkih građana na ostrvima žestoko gaze”.\nKao odgovor, predsedavajući sastanka je pozvao na uzdržanost, dodajući da se takvo ponašanje neće tolerisati.\nBrzom reakcijom, u izjavi grčkog Ministarstva spoljnih poslova, osuđeno je ponašanje Ioannisa Lagosa , uz napomenu da „Grčka na najdirektniji način osuđuje svaki čin kršenja nacionalnih oznaka, u ovom slučaju nacionalnih oznaka Turske. Neprihvatljivi postupci predstavnika neonacističkog pokreta daleko su od grčke i evropske kulture i predstavljaju napore na samopromociji Zlatne zore, a kojoj je grčko društvo svojim glasanjem pokazalo vrata državnog Parlamenta“, sa zaključkom da “neonacisti predstavljaju samo sebe”.\nTurski ministar spoljnih poslova Mevlut Čavušoglu takođe je snažno reagovao na neprihvatljivu akciju grčkog poslanika. / ibna


Postignut dogovor radnika FAP-a i Vlade Srbije\nAleksandar Vučić sa radnicima FAP-a u Priboju\nNakon tri dana blokade medjunarodne pruge Beograd –Bar i regionalnog puta Uvac-Priboj – Bistrica, radnici pribojskog FAP-a postigli su dogovor sa Vladom Srbije, nakon razgovora prvog potpredsednika Vlade Aleksandra Vučića sa Štrajkačkim odborom, rukovodstvom FAP-a i predstavnicima opštine Priboj.\nVučić je u Priboju obećao radnicima FAP-a da će im biti overene zdravstvene knjižice, da će do utorka dobiti jednu od četiri i po zaostale plate, a do marta iduće godine trebalo bi da dobiju minimalac i zaostale plate.\nNa sastanak u FAP-u Vučić je došao sa svojim ekonomskim savetnikom Sinišom Malim i Jorgom Haskensom, kao i jednim od direktora „Mercedesa“ Ralfom Jirgenom Zejerlenom.\nNakon sastanka Vučić je radnicima rekao da su razgovori bili teški ali su uspešno okončani, da država nema para za bacanje, da je spremna da pomogne ali da neće nagradjivati nerad i javašluk. Samo blokada pruge državu je koštala 25 miliona dinara, rekao je Vučić.\nU FAP-u je dogovoreno da se formira radna grupa u kojoj će pored Vučića biti predstavnici Ministarstva finansija i Ministarstava privrede, radnika, poslovodstva FAP-a, i ono što je veliki uspeh, i predstavnici Mercedesa, „koji su na sastanak u FAP došli na moj poziv“, rekao je Vučić, dodajući da su sa njima imali i posebne razgovore.\n„Ne mogu da očekujem da će to biti odmah završeno na način na koji ja očekujem, ali da Mercedes udje sa 10 ili 15 posto, da pokriju proizvodnju, bio bi uspeh. Mi hoćemo da imamo profitabilne firme a ne firme koje troše novac, a ne zaradjuju. FAP može bude profitabilna firma, treba pronaći strateškog partnera sa održivim biznis planom. FAP nećemo da gasimo, FAP će da radi i radiće mnogo bolje nego što je radio u prethodnih 15 godina. Dogovorili smo se da do 1. marta 2014. zajedno pronađemo strateškog partnera“, kazao je potpredsednik Vlade Srbije.\nDodao je da nije problem što su predstavnici Mercedesa spremni da uđu u određene poslove sa FAP-om, nego šta znači ako Mercedes na bilo koji način uđe u određenu kompaniju.\n„Mi smo razgovarali o tome da ćemo morati da menjamo i naše navike, razgovarali kako da se sprovede racionalizacija, kako da podladimo fabriku. Nas zanima da od 2015. godine ovo bude profitabilna kompanija kojoj ćemo moći da uzimamo poreze i doprinose i da mi kao država zarađujemo“, rekao je Vučić.\nRadnicima FAP-a Vučić je obećao da će se svi problemi u ovom preduzeću rešiti ne do 1. juna do kada je ostavljen rok za firme u restrukturiranju, već do 1.marta.\nRadnici FAP-a nakon trodnevne blokade puta od ponedeljka vratiće se na svoja radna mesta .\nNa pitanje novinara RSE da li će biti najavljivanih smena rukovodstva FAP-a Vučić je rekao da će o tome odlučiti radna grupa.


Gradi se dnevni boravak za decu i omladinu sa smetnjama u razvoju\nIzvor: SrbijaDanas.com, 20.Maj.2021, 11:54\nPredsednik Gradske opštine Zemun 19. maja organizovao je radni sastanak sa sekretarkom Sekretarijata za socijalnu zaštitu Natašom Stanisavljević, direktorom Centra za smeštaj i dnevni boravak dece i omladine sa smetnjama u razvoju Petrom Jordanovim i predsednicom Udruženja ''Evo ruka'' iz Zemuna Anom Knežević, povodom izgradnje >> Pročitaj celu vest na sajtu SrbijaDanas.com << Dnevnog boravka za decu i omladinu sa smetnjama u razvoju, koji će se nalaziti pored Osnovne škole ''Radivoj Popović'', u Zadužbinskoj ulici.\nNovi objekat će biti bruto površine 2185.70 kvadrata, spratnosti P+1, kapaciteta za 90 korisnika, biće opremljen po najvišim standardima. Novoprojektovani objekat je funkcionalno organizovan tako da bude pristupačan osobama sa invaliditetom, a sve prostorije kao i komunikacija je urađena u skladu sa važećim pravilnicima koji se odnose na standard pružanja usluga socijalne zaštite.\nS obzirom na to da se na predmetnoj parceli nalaze dva sportska terena koja pripadaju školi za decu sa oštećenjem sluha i govorno-jezičkim problemima ''Radivoj Popović'', a koja su u veoma lošem stanju, na sastanku je razmotreno njihovo uklanjanje i novo pozicioniranje u slobodnom delu parcele, uz sam objekat škole. U toku izrade urbanističkog projekta i implementacije izrađenog idejnog rešenja objekta Dnevnog boravka, pozicija i dimenzije sportskog sadržaja u vidu sportsko rekreativnih terena biće detaljno razrađeni.\n- Zahvaljujući saradnji sa Sekretarijatom za socijalnu zaštitu uspeli smo da ispunimo želju roditelja, a to je da Zemun dobije jedan ovakav projekat. Bilo je prirodno da se to i dogodi, budući da Zemun ima dugu tradiciju brige o deci, a naročito vodimo računa o deci kojoj je potrebno posebno ukazati pažnju. Ta tradicija počinje sa Školom za učenike oštećenog vida koja nosi ime svog osnivača Veljka Ramadanovića, i u to vreme jednog od retkih pedagoga koji su znali da rade sa slepima i gluvonemima. Škola ''Veljko Ramadanović'' se 1919. godine otvara u Zemunu, a od 1920. godine se nalazi na današnjoj lokaciji u Ulici cara Dušana. Uz ovu školu, u Zemunu se osniva i Škola za decu oštećenog sluha i govora ''Radivoj Popović'', koja traje skoro sedam decenija. Praktično u istom delu Zemuna nalaze se i škole ''Sava Jovanović Sirogojno'', koju pohađaju deca sa posebnim potrebama, kao i škola ''Branko Pešić'' u kojoj se vaspitavaju i obrazuju deca koja sticajem životnih okolnosti nisu stigla na vreme da pođu u školu. U istoj ulici, Ulici cara Dušana nalazi se i Zadužbina kraljice Marije Karađorđević, Dečiji dom koji je podignut 1919. godine. Po osnivanju ovo je bio jedini dom za Sremsku siročad, a danas je ovo mesto za edukaciju najboljih učenika, to jest Regionalni Centar za talente. Tradiciju nastavljamo izgradnjom novom Dnevnog boravka za decu i omladinu sa smetnjama u razvoju - kaže predsednik Kovačević.\nPredsednica Udruženja ''Evo ruka'' Ana Knežević je naglasila da Gradska opština Zemun već sedam godina podržava projekte koje su namenjene za decu školskog uzrasta, a predstavljaju dopunsku uslugu za mališane sa posebnim potrebama koje nema ko da čuva. Novi dnevni boravak učiniće bezbrižnim i decu i roditelje, i to ne samo osnovce i srednjoškolce, već i mlade koji su maturirali.\nZemun dobija Dom za boravak mladih sa smetnjama u razvoju\nU beogradskoj opštini Zemun biće izgrađen Dnevni boravak za decu i omladinu sa smetnjama u razvoju, a radovi bi trebalo da počnu sledeće godine...Ustanova će se nalaziti kod osnovne škole "Radivoj Popović", a prostiraće se na 2.000 kvadratnih metara, najavili su danas gradska sekretarka za socijalnu...


U cilju promovisanja šire primene e-faktura, Evropska komisija je sponzorisala pristup dva CEN dokumenta na osnovu kojih se izrađuju elektronske fakture, a koja je ISS preuzeo u nacionalni sistem standardizacije. Reč je o standardu SRPS EN 16931-1:2017 i tehničkoj specifikaciji SRPS CEN/TS 16931-2:2017, koji se od 15. januara bez naknade mogu preuzeti u elektronskoj formi sa sajta ISS-a: https://bit.ly/2RJEpyQ i https://bit.ly/2Mi3ImB.\nOba dokumenta podržavaju primenu Direktive 2014/55/EU o elektronskom fakturisanju u javnim nabavkama i pružaju uputstvo korisnicima na nacionalnom nivou o tome koje osnovne elemente elektronska faktura mora da sadrži kako bi bila usklađena sa odgovarajućim zakonskim odredbama, kao i da bi se obezbedila interoperabilnost u međunarodnoj i domaćoj trgovini. Navedena dokumenta korisnici mogu da ugrade u softvere ili druge elektronske aplikacije koje su izvedene iz ovih dokumenata.\nNa svim fakturama koje se izrade prema ovim dokumentima potrebno je jasno istaći sledeću izjavu: „Ova faktura je u skladu sa SRPS EN 16931-1:2017 i SRPS CEN/TS 16931-2:2017.” Pored ta dva dokumenta, preko linka http://skr.rs/oTF mogu se pregledati i ostale CEN publikacije iz oblasti elektronskog fakturisanja.


Lov na prevare - Veselin Jevrosimović\nLov na prevare\nVerovatno ste primetili jednu od onih reklama za mobilne aplikacije pomoću kojih možete svoje lice da ubacite u video klip umesto poznate glumice ili glumca. Radi se programima koji koriste algoritme za prepoznavanja oblika i likova. Budući da treba da funkcionišu na relativno ograničenom hardveru telefona, rezultati koje proizvode su zabavni, ali ne obavezno i realistični. Napredne verzije ovakvih rešenja, pojačane veštačkom inteligencijom i tehnologijom mašinskog učenja, pokrenute na moćnim računarima, mogu da stvore privid koji će zavarati čak i najiskusnije oko.\nOva vrsta lažnih video, audio i foto snimaka zove se dipfejk (eng. “deepfake”). Naziv je izvedenica od pojmova “deep learning” (eng. duboko učenje, fenomen koji opisuje sposobnost računara da izvode zaključke i uče na osnovu analize podataka) i “fake” (eng. lažno). U poslednje vreme, dipfejk je dospeo u fokus medija. Mogućnost kreiranja lažnih vesti, finansijske prevare, ucene slavnih ličnosti i podmetanja iz osvete samo su neke od negativnih posledica. Velike IT kompanije poput Majkrosofta, Tvitera i Fejsbuka, ali i univerziteti i državne institucije širom sveta, vredno rade na smišljanju načina za otkrivanje ovako montiranih snimaka. Premda još uvek nisu savršeni, sistemi za detekciju dipfejk sadržaja na internetu iz generacije u generaciju postaju sve efikasniji. Društvene mreže na različite načine reaguju na objave za koje se utvrdi da predstavljaju lažne i montirane informacije. Neki sistemi automatski brišu ovakve postove, dok ih drugi obeležavaju kao potencijalno lažne kako bi upozorili korisnike. Mnoge države uvode zakonsku regulativu koja treba da uredi ovu oblast i spreči zloupotrebe. U slučaju bezazlenih montaža, po pravilu su kreatori obavezni da jasno i nedvosmisleno naznače da se radi o lažnim snimcima. Bilo kakav pokušaj prevare strogo se kažnjava, a postoji i inicijativa da se na globalnom nivou dipfejk proglasi za specifičnu vrstu zločina.\nKako tehnologija bude napredovala, veštačka inteligencija će sve više i češće biti korišćena u zlonamerne svrhe, na sličan način kako se to u prošlosti dešavalo sa svakim novim rešenjem. Jednako tako će eksperti sa ove strane zakona nastaviti da razvijaju sisteme za zaštitu podataka, privatnosti korisnika i sigurnosti poslovnih mreža. Igra mačke i miša biće nastavljena u nedogled, ili barem dok se ljudska priroda iz korena ne promeni.


Trag fondacija - Donacije\nTrag fondacija :: Donacije za OCD\nKao lokalni fond, Trag najveće napore ulaže u razvoj različitih programa donacija za organizacije civilnog društva i neformalne grupe građana u Srbiji. Programima donacija podstičemo ljude da razmisle o prioritetnim problemima u svojim zajednicama, i podržavamo ih u namerama da te problem reše uz učešće cele zajednice i korišćenjem dostupnih lokalnih resursa. Trag fondacija sprovodi više programa donacija grupisanih u nekoliko oblasti.\nAktivne zajednice - Tematski neograničen program, namenjen lokalnim inicijativama koje se bave rešavanjem konkretnih problema građana u njihovim zajednicama.\nCentrifuga – Sprovodi se u partnerstvu sa Erste Bankom i obezbeđuje donacije omladinskim grupama za projekte koji pokreću kulturne sadržaje za mlade u njihovim zajednicama.\nUčešće u odlučivanju\nProgramom Javno zastupanje u lokalnim zajednicama podstičemo organizacije da sprovedu inicijative koje usmeravaju pažnju zajednice na neki važan problem ili temu, uključuju građane i građanke u aktivnu promociju rešenja problema, a donosioce odluka usmeravaju na odabir adekvatnog rešenja.\nProgramom Javno zastupanje za socijalne usluge podržavamo organizacije da učestvuju u reformi sistema socijalne zaštite tako što će ojačati svoje kapacitete kao pružaoci socijalnih usluga i zastupati za sprovođenje reformi na lokalnom nivou.\nForum za “Zelene ideje” sprovodi se u saradnji sa RBF-om i Erste Bankom sa ciljem da se podstaknu pojedinci, udruženja i mala preduzeća da razviju inovativne preduzetničke ideje zasnovane na principima održivog razvoja. Podržavaju se ideje sa najvećim potencijalom ostvarivanja socio-ekonomskog razvojnog uticaja na lokalnu zajednicu uz očuvanje prirodnih resursa i životne sredine.\nSocijalna inkluzija i socijalne usluge\nProgram Za održive i konkurentne socijalne usluge podržava organizacije civilnog društva da postignu veću konkurentnost na tržištu socijalnih usluga i tako učine usluge održivim. Program podstiče preduzimljivost organizacija, dugoročan i planski pristup razvijanju sopstvenih kapaciteta, maksimalno korišćenje lokalnih resursa i alternativna rešenja za dugoročno finansiranje usluga.\nUspešni fandrejzing - Program za cilj ima podršku udruženjima građana u postizanju održivosti kroz orijentisanje na raznovrsne izvore finansiranja, istraživanje novih načina prikupljanja sredstava u lokalnoj zajednici i podsticanje korporativne i individualne filantropije.\nProgram Akademija održivosti namenjen je unapređenju kapaciteta organizacija civilnog društva za postizanje održivosti kroz orijentisanje na raznovrsne izvore finansiranja i veće uključivanje građana u njihov rad.


Град Нови Пазар - Izgradnja puta Novi Pazar – Tutin počinje u septembru\nIzgradnja puta Novi Pazar – Tutin počinje u septembru\nPotpredsednici Vlade Srbije i ministri Zorana Mihajlović i Rasim Ljajić razgovarali su u Novom Pazaru sa gradonačelnikom Nihatom Biševcem, predsednicima optina Sjenica i Tutin Hazbom Mujovićem i Kenanom Hotom o rekonstrukciji puta Novi Pazar–Tutin i drugim infrastrukturnim ulaganjima u ovaj kraj.\nPotpredsenik Vlade Srbije i ministar trgovine, turizma i telekomunikacija Rasim Ljajić rekao je da se konkretnim povodom u Novom Pazaru okupilo celo ministarstvo, što dovoljno govori o ozbiljnosti planova koji se sprovode.\n“Za ovih dvadeset godina nikada se nije desilo da kompletno ministarstvo bude u našem gradu, kao što je to slučaj danas. Na radnom, a ne paradnom sastanku vođeni su konkretni razgovori o nizu projekta koje ćemo reazilovati a onda ni Sandžak i Novi Pazar u komunikacijskom i saobraćajnom smislu neće biti slepo crevo. I Pazar i Sjenica i Tutin će, sem što će se bolje povezati međusobno, biti povezani sa ostalim centrima u zemlji i regionu. Bolju vezu sa Beogradom obezbediće izgradnja autoputa Beograd–Boljari, koji prolazi kroz Sandžak, a izrada projektno tehničke dokumentacije je u toku”, rekao je ministar Ljajić ističući značaj ravnomernog regionalnog razvoja, što je jedan od ciljeva Vlade Srbije.\n“Ne priča ova Vlada o ravnomernom regionalnom razvoju već radi na ravnomernom razvoju svih delova zemlje. Pričali smo na ovom sastanku o putevima, a putevi za Sandžak znače život, znače ekonomsko osnaživanje stanovništva i povezivanje sa svim centrima. Ekonomsko osnaživanje je, sa druge strane, siguran put ka uspostavljanju političke stabilnosti i socio - ekonomskom razvoju regiona Sanžak”, poručio je ministar Ljajić u Novom Pazaru.\nPotpredsednica Vlade Zorana Mihajlović najavila je početak radova na izgradnji puta Novi Pazar – Tutin.\n“Razgovarali smo danas i sa predstavnicima tiurske kompanije “Tašjapi”. Radovi na deonici Novi Pazar - Tutin startuju početkom septembra. Pripremne radnje za realizaciju projekta ova kompanija već sprovodi, što Novopazarci i znaju. Izgradnja saobraćajnice je investicija vredna 24 miliona eura a uz Tašjapi kompaniju koja izvodi radove, “Putevi Srbije” su investitor a rok za završetak radova je dve godine”, poručila je potpredsenica Vlade Srbije Zorana Mihalović, nagalašavajući da je pomenuta deonica samo deo zajedničkih planova na ovom prostoru.\nMinistarka je kazala da uz investicije u putnu neizostavno ide i rešavanje problema komunalne infrastrukture.\n“Postoje programi sa Nemačkom bankom i sa Kancelarijom za javna ulaganja što najavljuje još intenzivniju saradnju predsednika ovdašnjih opština , kako sa našim Ministarstvom tako i sa drugim resorima”, zakjljučila je Mihajlović.\nGradonačelnik Nihat Biševac najavio je rekonstrukciju puta od Banjske petlje do cenra grada, rekonstrukciju ulice Generala Živkovića i nastavak izgradje zaobilaznice.\n“Projekti su garant poboljšanja kvaliteta života građana i razvoj grada. Treba odati zahvalnost prisutnim potpredsednicima i Vladi Srbije, za sve što čine za građane Novog Pazara”, poručio je gradonačelnik Novog Pazara Nihat Biševac.\nPredsednik Opštine Tutin izrazio je zadovoljstvo što će preko sto kilometara rekonstruisanih puteva doneti boljitak svim građanima Sandžaka.\n“Mi smo tu da pomognemo, kako bi građani bili zadovoljni”, kazao je predsedni opštine Tutin, Kenan Hot a zadovoljstvo nije ništa manje ni u Sjenici.\n“Sve se odvija kako je dogovoreno i zaista imamo mnogo razloga da se radujemo I budemo zadovoljni, a verujem da napore Vlade prepoznaju i građani Sandžaka”, poručio je predsednik Opštine Sjenica Hazbo Mujović.


Veselji nakon saslušanja u Hagu: Borba OVK bila je pravedna • RTK\nPredsednik Demokratske partije Kosova (DPK) Kadri Veselji izjavio je u Hagu, posle saslušanja pred tužiocima Specijalnog suda za zločine Oslobodilačke vojske Kosova (OVK), da je borba OVK bila "pravedna" i usmerena na "suprostavljanje etničkom čišćenju koje je Srbija nameravala da izvrši na Kosovu".\nMediji su prethodno preneli da Veselji nije davao izjave nakon okončanja saslušanja, ali je agencija telegrafi.com prenela njegovu izjavu da su devedesete godine "bile teške za narod Kosova".\n"Kako sam javno obećao, danas sam se pojavio i završio ispitivanje. Mi smo se suprotstavili genocidu nad našim narodom. Borba OVK je bilo suprotstavljanje etničkom čišćenju koje je Srbija izvršila na Kosovu", kazao je Veselji a prenela prištinska agencija telegrafi.com.\nOn je pozvao građane Kosova da budu jedinstveni "kako bi prevazišli i ovaj izazov". Iako ni u izjavi za agenciju telegrafi.com nije govorio o detaljima ispitivanja, niti o statusu koji je imao pred sudom, prištinski mediji preneli su da se Veselji branio ćutanjem jer bi u suprotnom ispitivanje trajalo nekoliko dana.\nVeselji je u ponedeljak prilikom polaska za Hag izjavio da je to ujedno i medjunarodni trenutak da se potvrdi, kako je naveo, "čistoća rata" naroda i vojske Kosova.\n"Ponosan sam na borbu OVK i ne bih menjao taj deo života ni sa čim. Istorija OVK je priča o našem narodu i borbi za slobodu i nezavisnost", rekao je Veselji.


Peti OK fest: Džiboni stiže na Tjentište -\nBritanska grupa Stereo MC’s , Džiboni, Rudimental DJ set, Hladno pivo, S.A.R.S i Elemental, samo su neki od izvođača koji će nastupiti na petom “Nektar OK festu” na Tjentištu koji se održava od 6.do 8.jula.\nNa spisku izvođača koji će nastupiti na glavnoj bini našli su se i grupa Letu štuke, poznati makedonski pionir elektronske muzike Kiril Džajkovski i zagrebački pop sastav “Džinks”.\nNajvjernija festivalska publika, OK kamperi, i ovog ljeta imaće priliku da u dnevnom programu uživa u odličnim svirkama koji će za njih na bini OK kampa izvesti: Laka, Zemlja gruva, Ateist rep, Obojeni program , Ortodoks Kelts i Ritam nereda.\nZabave neće nedostajati ni na najvećem bazenu na Balkanu koji se nalazi u sklopu festivalske zone.\n-Uskoro će biti objavljena i imena izvođača koji će zagrijavati publiku na OK ljetnoj bini-saopštili su organizatori.\nI ove godine organizatori će se potruditi da publika, osim u bogatom muzičkom programu, uživa i u ostalim interesantnim aktivnostima kao što su rafting, planinarenje i obilazak jedinstvenih prirodnih ljepota najstarijeg nacionalnog parka u BiH.\nZa sve one koji ne žele da propuste šarenilo sadržaja koje ih očekuje na ovogodišnjem “Nektar OK festu” mogu se informisati na zvaničnoj stranici festivala okfest.net.


Čudesno putovanje čudotvorne ruke Svetog Jovana: dospela do Srbije, a potom do Cetinja - Lepa&Srećna\nČudesno putovanje čudotvorne ruke Svetog Jovana: dospela do Srbije, a potom do Cetinja\nDesna ruka Jovana Krstitelja, sveca kog na dan 20. januara praznuju Srpska pravoslavna crkva i vernici, a kojoj se pripisuju čudotovorne isceliteljske moći danas se čuva na Cetinju u Crnoj Gori.\nReč je o relikviji od nemerljive zemaljske važnosti za čitav hrišćanski svet jer je to ruka ruka koja je krstila Isusa Hrista u reci Jordan.\nNjeno putovanje od momenta smrti sveca pa sve do našeg vremena i njenog sadašnjeg doma tu, nadomak nas, toliko je neverovatno da gotovo nalikuje scenariju nekog avanturističkog filma poput Indijane Džonsa.\nVIŠE: Krštenje: šta je sve potrebno za sveti čin i važni običaji koje treba ispoštovatiKrštenje: šta je sve potrebno za sveti čin i važni običaji koje treba ispoštovati\nVekovima je skrivana i čuvana - prvo je iz Jerusalima doneta u Carigrad, a zatim su je malteški vitezovi doneli na grčko ostrvo Rodos. Naime, u šesnaestom veku ruka je bila na Malti, ali su je vitezovi pred Napoleonovim osvajanjima u jesen 1799. godine predali ruskom caru Pavlu Prvom Romanovu. Na ruci su tri prsta jer je jedan čuvan u Novgorodu, a drugi je dat Svetom Savi kada je Srpska pravoslavna crkva dobila autokefalnost.\nVIŠE: Da li je dozvoljeno slaviti slavu u kafani i sa nekrštenim članovima porodice


Nastavak procesa uništavanja institucija, zakona i pravnog poretka - NOVA stranka\nNastavak procesa uništavanja institucija, zakona i pravnog poretka\nPredsednik Nove stranke Zoran Živković izjavio je danas da kandidati za članove Fiskalnog saveta Srbije imaju podršku te stranke, a da je dužina studiranja kandidata za novog ombudsmana Zorana Pašalića dovoljan eliminacioni faktor da ne bude zaštitnik građana.\n- To je nastavak procesa uništavanja nezavisnih institucija koji vlast sprovodi petu godinu i samo neobavešteni ljudi su iznenađeni. Za Pašalića je dužina studiranja dovoljna da bude eliminacioni faktor. Pola u šali, pola u zbilji, njegov prelazak iz Skupštine Fudbalskog kluba Crvena zvezda u Skupštinu Partizana čini ga pravim Preletačevićem - izjavio je Živković danas u Narodnoj skupštini.\nOn je rekao da kandidati za Fiskalni savet imaju podršku Nove stranke, jer su posao radili na valjan način.\n- Na funkciji ih je održala poslovična servilnost predsednika Srbije Aleksandra Vučića prema nekim centrima... Vučić nije smeo da ih smeni. Posao rade u najboljoj nameri, sa mnogo znanja i iskustva - izjavio je Živković.\nOn je ocenio da se radi na urušavanju institucija, zakona i pravnog poretka, što vidi i kroz štrajk u kragujevačkom Fijatu.\n- Imamo pobedu tajnog ugovora nad Ustavom i zakonima. Premijerka Ana Brnabić je prvo optužila štrajkače da su eksponenti političkih interesa, a onda odlazi tamo i magičnim štapićem rešava nešto što nije rešeno. Da li će početi pregovore, ko će da plati štetu? Ugovor je loš od početka i nije kriva ova vlast, ali je imala pet godina da popravi taj ugovor, kako bi Srbija imala koristi, što nije uradila - izjavio je Živković i dodao da je frapantno saznanje da je Fijat oslobođen plaćanja poreza i doprinosa i da od subvencija koje dobija od države Srbije može tri godine radniku da isplaćuje platu.\nOn je naveo i da je logično očekivati da sledeće godine, kada istekne ugovor, Fijat napusti Srbiju, što je posledica ponašanja aktuelne vlasti. Kao jedan od problema zbog kojih bi ta kompanija mogla da ode, naveo je obećanje dato Fijatu da će auto-put od Kragujevca do Batočine biti završen, ali je to još uvek daleko od realizacije.\nBeogradski izbori su prvi korak ka ponovnom vraćanju Srbije u normalno zdravo društvo, zaključio je Živković.\nPrevious article\tZoran Pašalić - zaštitnik koji će štititi vlast, a ne građane! Next article\tAmerička amdinistracija zna da Srbija ima mafijašku vlast


Penzioneri u FBiH će u decembru dobiti 50 KM novčane podrške – Radio Feral\nPenzioneri u FBiH će u decembru dobiti 50 KM novčane podrške\nVlada Federacije BiH je na današnjoj sjednici u Mostaru donijela Uredbu o novčanom iznosu penzije kao podršku penzionerima u Federaciji BiH.\nOvom uredbom, koju je predložilo Federalno ministarstvo rada i socijalne politike, uređuje se isplata novčanog iznosa penzije za decembar 2021. godine korisnicima penzija Federalnog zavoda za penzijsko i invalidsko osiguranje, koji imaju prebivalište na teritoriji Bosne i Hercegovine.\nIznos na penziju se isplaćuje u svrhu poboljšanja materijalnog položaja korisnika penzije, a radi dodatnih troškova zdravstvene zaštite, koji su nastali kao posljedica pandemije koronavirusa. Ukupna sredstva za provođenje ove uredbe osigurana su u nudžetu FBiH za 2021. godinu.\nNovčani iznos od 50 KM isplaćuje se korisnicima penzija koji su zatečeni u isplati na dan stupanja na snagu ove uredbe.\nKorisnicima prava na djeljivu porodičnu penziju pripada isplata djeljivog novčanog iznosa.\nNovčani iznos isplatit će se petog januara 2022. godine, a u skladu s odredbama Zakona o penzijskom i invalidskom osiguranju sastavni je dio penzije za mjesec decembar 2021. godine.\nZa provedbu ove uredbe zadužen je Federalni zavod za penzijsko i invalidsko osiguranje.\nU obrazloženju je ministarstvo navelo, uz ostalo, da je imajući u vidu otežan materijalni položaj penzionera u Federaciji BiH održano više sastanaka predstavnika Saveza udruženja penzionera u FBiH, Vlade FBiH i Federalnog zavoda PIO te je dogovoreno donošenje uredbe na istim pravnim osnovama kao i u julu 2021. godine.\nTokom današnje sjednice Vlada FBiH utvrdila je amandman na Prijedlog zakona o izmjenama i dopunama Zakona o penzijskom i invalidskom osiguranju, kojim se riječi “realnog bruto društvenog proizvoda” zamjenjuju riječima “bruto domaćeg proizvoda”, a koji je, obrazložilo je ministarstvo, dogovoren na zajedničkom sastanku predstavnika Udruženja penzionera FBiH, Vlade FBiH i Federalnog zavoda PIO.\n← Marže na lijekove u FBiH sedam odsto veće nego u RS\nVlada FBiH dala saglasnost na povećanje cijena uglja za termoelektrane →\nTanja Fajon: Neće biti uvođenja viza za Balkance


Aleksandar Pavić: Počela realizacija plana, naseljavanja pustih delova Srbije azilantima! | Web-Tribune.com\nHome / TEMA DANA / Aleksandar Pavić: Počela realizacija plana, naseljavanja pustih delova Srbije azilantima!\nAleksandar Pavić: Počela realizacija plana, naseljavanja pustih delova Srbije azilantima!\n10. septembra 2015.\tTEMA DANA 7 Comments\nDobro je, ipak, što je „poverenica“ ovako rano istupila, jer sada postoji i dokaz o pravim namerama za Srbiju – za one kojima je on uopšte i trebao.\nPrevious Dačić o aferi „Snimci“ koja drma SPS i Srbiju: „Ovo je Tadićeva podmetačina pred izbore, ucenjuje me!“\nNext Američki ekonomski analitičari: 1. oktobra puca evro, a onda sledi i raspad EU!


Zajednička kampanja OEBS-a i PK protiv nasilja u porodici - Gorapress.net\n26.11.2021. u 07:51\nZajednička kampanja OEBS-a i PK protiv nasilja u porodici\nMisija OEBS-a i Policija Kosova započeli su danas zajedničku kampanju protiv nasilja u porodici kako bi podigli svest i pomogli da se ono efektivnije sprečava.\nU okviru kampanje biće postavljeni bilbordi širom Kosova, a kampanja će takođe biti propraćena i TV spotovima i debatama i biće deo obeležavanja „16 dana aktivizma protiv rodno zasnovanog nasilja“ koji se obeležava širom sveta.\nGlavna poruka - „Jedan šamar je nasilje; Nasilje je zločin“ – naglašava da je nasilje u porodici i kršenje ljudskih prava i zločin, čak i ako se dešava unutar porodice. Štaviše, postoji rizik da nasilje u porodici može da eskalira. Iako može početi manjim aktima nasilja, može čak dovesti do fatalnog ishoda.\n„Nasilje u porodici nastavlja da utiče na porodice, posebno žene i devojke. Moramo da vidimo snažne i dosledne akcije od pružalaca usluga. Dakle, svako ko doživljava ili je svedok nasilja treba da pozove policiju i prijavi nasilje“, rekao je Majkl Davenport, šef Misije OEBS-a na Kosovu.


Co-working u centru pažnje – Da li može pomoći mladima da pristupe tržištu rada? – LDA Mostar\nTreći međunarodni sastanak projekta INCOME održan je od 10. do 11. decembra / prosinca u mjestu Schio (Italija), koji je održao Megahub – Samarcanda. Događaj je bio dobra prilika da svi partneri i lokalni akteri prođu kroz sve ono što je naučeno o saradnji tokom putovanja i razmišlјanja o budućem razvoju i potencijalnim kooperacijama.\nDogađaj je okupio svih devet partnera u projektu, mješovitog konzorcija koji se sastojao od organizacija civilnog društva, općina, partnerskih centara, a koordinirao ga je Fargfabriken, vodeći akter u oblasti savremenih kulturnih izraza. Inspirativni dvodnevni događaj započet je posjetom Megahubovog fablab-a i co-working prostora gdje lјudi mogu pristupiti fizičkim prostorima i tehnologijama za kreiranje i izlaganje svojih radova, kao i obučavanju i tutorstvu, ali i da stupe u kontakt s relevantnim vršnjacima za uzajamnu saradnju.\nPartneri su razgovarali o prekretnicama i izazovima projekta, koji je imao veoma ambiciozni i klјučni cilј – razumijevanje da li i kako višestruki fenomen co-working-a može podržati pristup mladih u Evropi na tržištu rada. Partneri su iskusili saradnju i iskustva drugih aktera kroz job-shadowing aktivnosti. Nјihove misli i refleksije, zajedno s preporukama za rad na zajedničkom radu, bit će uklјučene u posljednju publikaciju, koja je sada u fazi izrade.\nTokom javnog događaja s lokalnim partnerima zainteresovanim za temu, predstavlјeni su glavni nalazi. Tada su svi učesnici radili zajedno na radionicama s cilјem analize dobrih i loših strana co-workinga i koristi u oblasti umjetnosti i tehnologija, kao i strategija za pobolјšanje co-working iskustva i finalnih proizvoda.\nUprkos ne-monolitnom značenju koncepta co-workinga, postoji široka saglasnost da se može iskoristiti za suzbijanje nezaposlenosti među mladima i drugim društvenim grupama.\nTekst u originalu pročitajte više na sljedećem LINKU, a kao i više o INCOME projektu , koji finansira Evropski program Erasmus +


Nemački političari na udaru hakera › Made-in-Germany.rs\nNepoznati počinioci su ukrali milione podataka nemačkih političara, novinara i drugih poznatih ličnosti u možda najvećem sajber napadu u dosadašnjoj istoriji ove zemlje, prenosi dnevni list „Bild“.\nMasivnim hakerskim napadom, koji je prekinut krajem oktobra, a za koji niko ne zna kada je započeo, pogođeni su političari gotovo svih političkih stranaka u Nemačkoj, o kojima je na internetu objavljeno više hiljada podataka sa delimično ličnim informacijama. Izuzetak predstavljaju članovi desničarske AfD partije, čijih podataka za sada još uvek nema na internetu.\nNemačka ministarka pravosuđa Katarina Barlej je izjavila da se radi o “teškom napadu“, dok je kancelarka Angela Merkel, koja je takođe pogođena sajber napadom, rekla da počinioci žele da uruše poverenje u nemačku demokratiju i institucije.\nNa udaru hakerskih napada našao se i nemački predsednik Frank-Valter Štajnmajer, kao i brojni poznati umetnici, ali i novinari, pre svega javnog servisa ARD i ZDF, od čega je samo u ARD-u najmanje 33 novinara pretrpelo krađu podataka.\nPovodom ovog slučaja Savezna služba za zaštitu ustavnosti (BfV) juče je pokrenula istragu u kojoj učestvuju i strane obaveštajne službe. Nemački mediji spekulišu da iza napada mogu biti države kao što su Rusija i Kina, jer Moskva navodno već godinama vrši masivne hakerske napade na Nemačku, a ne može se isključiti ni njena saradnja sa desničarskim ekstremističkim grupacijama u Nemačkoj.\nHakeri su na internetu objavili lične podatke o 405 političara iz vladajuće koalicija CDU i CSU, 294 političara SPD-a, 105 Zelenih, 82 pripadnika Levice i 28 članova FDP-a. Od Zelenih je posebno pogođen čelnik stranke Robert Habek, o kome su objavljeni značajni delovi porodične digitalne komunikacije, a na mreži se našla i prepiska bivšeg šefa SPD-a Zigmara Gabrijela.\nPreliminarna istraga pokazuje da su hakeri najverovatnije u računare „upali“ preko „Outlook“ programa. Nakon što su uspeli da ukradu lozinke najmanje 30 političara, do drugih su došli preko mreža i naloga na socijalnim mrežama Tviter i Fejsbuk.\nMeđu objavljenim podacima poznatih ličnosti nalaze se brojevi mobilnih telefona, adrese, brojevi ličnih dokumenata, izvodi iz elektronske komunikacije, računi, informacije o kreditnim karticama, a u pojedinim slučajevima i lične poruke iz kruga porodice, kao i kreditne kartice članova porodice.\n– Kad je reč o kabinetu kancelarke, na osnovu prve provere izgleda da nijedna osetljiva informacija niti podatak nisu objavljeni, uključujući tu i kancelarkine – izjavila je portparolka vlade na redovnoj konferenciji za novinare, a prenosi agencija Rojters.\nMinistarstvo naglašava da je koordinaciju u istrazi ovog slučaja preuzeo Centar za sajber odbranu, kao i da je za sada jedino jasno da krađa podataka nije izvršena preko vladine mreže, te da postoji mogućnost da je išla preko mreže Bundestaga.


Fudbalska reprezentacija Bosne i Hercegovine sutra će na stadionu Bilino polje u šestom kolu kvalifikacija za Svjetsko prvenstvo odmjeriti snage s reprezentacijom Grčke.\nPred samu utakmicu javnosti se, pored selektora Baždarevića, obratio i Edin Džeko, koji je istakao da je glavni zadatak sutra upotrijebiti sve slabosti Grčke, koje poznaju iz prethodnih susreta.\n"Sigurno da trebamo biti strpljivi, svaka utakmica traje 90 i nešto minuta i pobjednički go uvijek se može dati. Mi trebamo misliti nazad, kako ne primiti go, s obzirom da znamo kako Grci igraju defanzivno. No, ne smijemo sebi biti najveći protivnik i moramo odigrati onako kako mi najbolje znamo, što će nam sigurno donijeti dobar rezultat", kazao je kapiten Zmajeva.\nUpitan o nekim prethodnim međusobnim duelima Grčke i BiH, kapiten Zmajeva je istakao da se nada pobjedi, te da će tražiti svoje šanse iz prekida.\n"Ne bih imao ništa protiv da se sutra ponove uspjesi kao iz nekih prethodnih utakmica. Jedan prekid može odlučiti utakmicu, imamo dosta dobrih, visokih igrača i nadam se da prekidi mogu biti presudni za nas", zaključio je Džeko.


Rok bend ''Negative'' 13. februara u Kombank Dvorani slavi 20 godina postojanja - Glas Srpske\nTanjug 20.01.2021 13:44\nBEOGRAD- Beogradski rok bend ''Negative'' na čelu sa Ivanom Peters održaće koncert 13. februara u Kombank dvorani u Beogradu kao nastavak turneje kojom obilježavaju jubilej 20 godina na sceni.\nProslavu je grupa počela tokom 2019. sa nastupom na Beer festu pred skoro 70.000 ljudi, kao i sa dva rasprodata solo koncerta u klubu Novi BitefArtCafe na Paliluli, kada je i bilo dve decenije postojanja, budući da su nastali u vrijeme NATO bombardovanja 1999. godine.\nTokom prošle fatalne 2020. godine, kada koncerata gotovo da nije ni bilo, ''Negative'' su svirali na Letnjoj pozornici spomenutog kluba BitefArtCafe Summer Stage na Kalemegdanu i oduševili svoje obožavaoce u veoma dinamičnom, žestokom i energičnom dvočasovnom koncertu.\nOsim toga, nastupali su i na trodnevnoj muzičkoj smotri "Beer fest bar" na Adi Ciganliji, kao zamena za neodržani Beef fest, gde su nastupali još i Neverne bebe, E-Play, Kiki i Piloti, S.A.R.S. i Ničim izazvan.\nLjubitelji tvrdog rokenrol zvuka imaće priliku da uživaju u neprikosnovenom vokalu Ivane Peters i muzičke postave Negativa u sastavu - Nikola Radaković Džoni ( gitara), Dario Janošević (bubnjevi), Milen Zlatanović Zmo (bas).\nIza benda ''Negative'' stoji četiri studijska albuma, veliki broj izuzetnih hitova, na stotine koncerata, a kako kažu članovi ove vrijedne ekipe, trenutno rade na pjesmama za svoj peti album.\n"Veliki broj ljudi poslednjih godinu dana nije u mogućnosti da prisustvuje koncertima, pa je ovo jedan od načina da se i njima omogući da uživaju u živim koncertima", ističu članovi benda, vidno željni svirke i razmjene energije sa publikom.\n''Negative'' su se pojavili 1999. godine u jednom mračnom trenutku, za vreme NATO bombardovanja, kada je muzičarka Ivana Peters nakon raspada grupe TAP 011 odlučila da se bavi muzikom koja je daleko više u njenoj prirodi, dakle da pređe iz pop muzike u rok žanr.\nAutor svih tekstova, vođa benda i pevačica Ivana Peters, paralelno sa Negative je nastupala u duetu sa Anom Stanić na seriji akustičnih koncerata po zanimljivom konceptu pevanja numera iz karijera obe pevačice, a sa kolegama iz TAP 011 je obnovila tu pop grupu i povremeno nastupa na raznim događajima, kao što je Beer fest 2019. pred 100 000 ljudi.\nKako kažu iz Negativa, obeležiće u Kombank dvorani jubilej na najbolji mogući način "radeći ono što najviše vole, na bini pred publikom".\n“Glastonberi” za 22. maj najavio onlajn događaj


Ministarka kaže dogovorili se Vučić i Dodik, avionom do Trebinja za 40 minuta\nMinistarka građevinarstva, saobraćaja i infrastrukture Zorana Mihajlović izjavila je da aerodrom u Trebinju gradimo “na osnovu dogovora predsednika Vučića (Aleksandra) i Dodika (Milorada).\nMihajlović je kazala da će se u decembru sledeće godine do ovog grada u Hercegovini stizati za 40 minuta.\nMihajlović je navela da se država od 2014. godine strateški opredelila da razvija vazdušni saobraćaj i ulaže u male aerodrome zbog razvoja turizma, saopštio je njen kabinet. “Ideja je da se osnivanjem preduzeća ‘Aerodromi Srbije’ pomogne razvoj malih aerodroma, zbog povezivanja naroda i bržeg razvoja privrede i turizma”, rekla je Mihajlović.\nDodala je da je Vlada Srbije tada dobila kritike da je to nemoguće, a aerodrom “Nikola Tesla” je 2019. godinu završio kao najuspešniji aerodromom u regionu”, rekla je ona.\nNiški aerodrom je, kako je rekla, u 2019. godini imao 440.000 putnika, a kraljevački aerodrom kao civilno-vojni i dalje će se razvijati da bude najbolji kargo aerodrom u ovom delu Evrope.\nMihajlovićeva je podsetila da će se nastaviti ulaganja i u niški i u kraljevački aerodrom, da se završava aerodrom u Pranjanima i da će do kraja sledeće godine biti završen i aerodrom u Trebinju.\n“Gradimo novi toranj i pistu u Nišu, kao i novu pistu na kraljevačkom aerodromu. Očekujem da 19. septembra svi zajedno u Pranjanima obeležimo važan dan za srpski i američki narod, jer naši odnosi treba da budu sve bolji”, rekla je Mihajlović.\naerodrom/aleksandar vučić/milorad dodik/trebinje\nE to je paket za obnovu privrede – 100 MILIJARDI EVRA!\nPoslodavci traže manji porez: “Kad ponestane novca, izmisle novi namet”\n02/02/2021 | 12:38\nGrad koji ostaje bez JEDINE AGENCIJE: “Posle 26 godina,… poklanjamo sve”...\nNAPETO u Bloku 37: Građani protestuju, obezbeđenje pokušalo da ih udalji (VIDEO)...


Ministarka finansija SAD: Treba delovati i brzo usvojiti plan oporavka\nBeta 29. januara 2021. 20:15\nAmerička ministarka finansija Džanet Jelen ponovo je danas istakla da je važno delovati sada i usvojiti brzo plan oporavka od 1.900 milijardi dolara, koji je predstavio predsednik Džo Bajden, navodeći da će dugoročna dobrobit od tog plana daleko nadmašiti troškove.\n„Treba da delujemo sada, dobrobit od preduzimanja snažne akcije odmah će dugoročno biti daleko veća od troškova“, rekla je ona novinarima iz Bele kuće posle razgovora sa predsednikom.\nPošto se deo republikanaca protivi takvoj potrošnji, prema njenim rečima „trošak nedelovanja biće daleko viši nego trošak delovanja, i to snažnog delovanja“.\nOna je dodala da se ekonomisti slažu u tome da će bez nove pomoći još mnogo ljudi izgubiti svoje male firme, krov nad glavom i kapacitet da hrani svoju porodicu, i da im treba pomoći pre nego što virus bude pod kontrolom sa porastom broja vakcinisanih Amerikanaca.\nNova administracija se nada da će uspeti da ubedi članove Kongresa da brzo usvoje plan pomoći, koji uključuje nove čekove za domaćinstva, produžena prava na naknadu za nezaposlenost ali i fondove za pomoć gradovima i državama da ponovo otvore škole i ubrzaju testiranje i vakcinacije.\n„Naučili smo iz ranijih kriza da rizik nije da se uradi suviše, rizik je da se uradi nedovoljno“, rekao je Džo Bajden posle tog sastanka.\nTrenutno više od 18 miliona Amerikanaca dobija naknade za nezaposlenost.\nPosle hitnog plana pomoći treba da usledi plan investicija, koji još nije predstavljen, i on treba da otvori milione dobro plaćenih radnih mesta oko infrastrukture i obnovljive energije.


Umesto kontejnera divlje deponije | Kolubarske\nDivlja deponija u Iverku (foto: Kolubarske.rs)\nNadomak Valjeva, uz magistralni put Valjevo-Beograd najprometniju saobraćajnicu, nikle su dve divlje deponije, koje su ne samo ruglo nego i izvor zaraze. Pored kućnog smeća, tu se bacaju i životinjski ostaci...\nNa mestima gde su danas đubrišta u Iverku i Popučkama, u neposrednoj blizini trgovine "Europrom", do pre mesec dana nalazili su se kontejneri, međutim rukovodstvo JKP "Vidrak" je odlučilo da ih ukloni jer, kako nam je rečeno, "pražnjenje i odvoženje smeća niko ne plaća".\nKontejenri su uklonjeni, ali je ostao znak na kome piše da je "zabranjeno bacanje smeća van kontejnera" i postavljen novi sa upozorenjem da je zabranjeno bacanje smeća, ali meštani nisu zvanično obavešteni da su im "ukinuti kontejneri" jer ne plaćaju uslugu gradskom komunalnom preduzeću.\nDirektorka JKP "Vidrak" Ksenija Badem objašnjava da se kontejneri na tim mestima nalaze godinama, da "Vidrak" kontejnere redovno prazni, kao i da redovno čisti smeće oko kontejnera, ali da je to, kako je rekla, "bila njihova dobra volja, a meštani to zloupotrebljavaju".\n- Odlučili smo da sklonimo kontejnere, da pokušamo da ugasimo te divlje deponije i da, na neki način, primoramo meštane da plaćaju uslugu odnošenja smeća. U tim naseljima ima nekoliko domaćinstava koja imaju svoje kante, prijavljena su i plaćaju odnošenje smeća, tako da sada idemo u pravcu toga da se svi prijave i da svi plaćaju. To su prigradska naselja, pristupačna su, tako da je moguće izđubravanje na kante, te nema potrebe za kontejnerima. Imali smo dosta zahteva ljudi, koji plaćaju iznošenje smeća, da se kontejneri skolne – kaže Badem.\nNa našu konstataciju da ništa nisu dobili uklanjanjem kontejnera s obzirom na to da sada na tim mestima niču divlje deponije, koje uklanja "Vidrak", Badem kaže da je tačno da meštani i dalje tu bacaju smeće, jer su navikli, ali "kako vreme prolazi smeća je sve manje i manje".\n- Prvih dana tu je bilo i do 30 kubika đubreta, sada već manje, tako da te divlje deponije uklanjamo jednom u šest do sedam dana. Spremni smo bili na to da nećemo uspeti preko noći da ljude odviknemo od toga da bacaju smeće, ali smo bili primorani na taj potez kako bi se meštani prijavili. Mogu vam reći da se već za mesec dana prijavilo njih pedesetak, tako da idemo u dobrom pravcu te se nadamo da tu uskoro neće biti nijedne kese. Ukoliko budemo primorani mi ćemo tu, gde su bili kontejneri, posaditi drveće kao barijeru za one koji su navikli da ne plaćaju, a da koriste kontejnere – kaže Ksenija Badem.\nDirektorka JKP "Vidrak" navodi da se dobro pokazalo to što je svojevremeno sklonjen kontejner kod Tehičke škole, kao i u Đerdapskoj ulici, kod romskog naselja, gde su se svi prijavili za izđubravanje na kante. Prema njenim rečima u planu je uklanjanje još šest kontejnera u okolini Valjeva, jedan je na Kamentovcu.\nDivlja deponija u Popučkama (Foto: Kolubarske.rs)\nOdržavanje čistoće u naseljenim mestima na teritoriji Valjeva\nU skladu sa gradskom Odlukom o čistoći, još 2003. i 2011. godine, tadašnji gradonačelnici su doneli rešenja prema kojima se utvrđuju naseljena mesta na teritoriji grada gde se obavlja komunalna delatnost – održvanje čistoće i čišćenje javnih površina. Među tim mestima su Popučke, Lukavac, Klanica...\nSudeći prema ovim, ranije donetim, rešenjima obaveza JKP "Vidrak" je da iznosi smeće, a ne, kako to kaže direktorka "dobra volja". Takođe, obaveza svakog pružaoca usluge jeste da naplaćuje svoju uslugu, i to niko drugi ne može raditi umesto njih.\nNejasno je zbog čega je gradsko javno preduzeće ukinulo kontejnere u Iverku i Popučkama, a da pre toga nije uredilo novi sistem odnošenja smeća i za neprijavljena domaćinstva, i zbog čega, pre odluke o ukidanju kontejnera, građani nisu blagovremeno informisani i zašto im nije omogućen period za prelazak na novi sistem – izđubravanje na kante?\nPosledice ovakve, čini se, ishitrene odluke JKP "Vidrak", trpe svi – oni koji žive u tim naseljenim mestima, ostali građani, životna sredina, ali i radnici Vidraka koji su primorani da, umesto pražnjenja kontejnera, čiste divlje deponije.


U Luku Ploče uplovio Orient Cavalier, najveći brod u istoriji ovog jadranskog pristaništa - KAMIONI.NET\nU Luku Ploče uplovio Orient Cavalier, najveći brod u istoriji ovog jadranskog pristaništa\nOtvaranje novog terminala za rasute terete u Luci Ploče, 18. februara je prigodno „proslavljeno“ uplovljavanjem najvećeg broda u istoriji Luke, Orient Cavalier, čija je nosivost 110.813 tona, dužina 255,26 a širina 43 metra. Orient Cavalier, koji je iz autrslijske luke Hayapoint prevezao uglaj za potrebe železare ArcelorMittal Zenica, svrstava se u brodove za rasute terete ”baby capesize“ veličine.\nNovoizgrađeni terminal za rasute terete je, nakon zadovoljenih svih tehnoloških i ekoloških uslova dobio upotrebnu dozvolu, a u probni rad je pušten u martu 2019. godine. Tehnološki i finansijski, novi terminal je jedan od najznačajnijih podprojekata i investicija u sklopu realizacije Projekta integracije trgovine i transporta, čija je ukupna vrednost oko 200 miliona evra, a započet je 2005. godine uz saradnju Vlade Republike Hrvatske, Svetske banke, Lučke uprave Ploče i Luke Ploče d.d.\nS novim terminalom kapacitet Luke Ploče za manipulaciju rasutim teretima povećan je na više od šest miliona tona godišnje, poboljšana je tehnologija iskrcavanja/ukrcavanja tereta, dužina obale povećana na 365 m, a gaz do dubine od 18 m. Sve to bi, po očekivanjima pločanske, luke trebalo da doprinese porastu manipulacije rasutim teretima.\nTerminal za rasute terete deo je postojećeg lučkog područja. Nalazi se na desnoj obali ušća kanala i ima površinu od 240.000 m². Luka Ploče d.d, kao ovlašćenik koncesije, saglasno s ugovorom potpisanim s Lučkom upravom, opremila je terminal potrebnom prekrcajnom i drugom opremom čija je vrednost u prvoj fazi izgradnje iznosila oko 40 miliona evra. Opremanje terminala ugovoreno je i izvršeno s kineskom kompanijom CMBM.\nU 2019. godini Luka Ploče je pretovarila 2.297.000 tona rasutih tereta, 762.000 tona tekućih tereta i oko 500.000 tona generalnih tereta. Rekordan učinak Luka Ploče je ostvarila 2008. godine – ukupnim pretovarom 5.142.000 tona svih vrsta tereta.\nPogledajte video zapis o uplovljavanju broda Orient Cavalier u Luku Ploče:\nTags: CMBM, Luka Ploče d.d., Orient Cavalier\nKAMIONI.NET > Transport i logistika > U Luku Ploče uplovio Orient Cavalier, najveći brod u istoriji ovog jadranskog pristaništa


Četiri disciplinske prijave protiv izvršitelja - Sputnjik Srbija\n14:01 21.03.2015 (osveženo 16:19 05.10.2015) Preuzmite kraći link\nSelaković je na prvom Godišnjem savetovanju izvršitelja, koje se danas i sutra održava na Zlatiboru rekao da se pojačava učestalost nadzora u radu izvršitelja u cilju očuvanja ugleda profesije i da je formirana radna grupa za uspostavljanje funkcionalnog i transparentnog sistema odgovornosti izvršitelja.\nKako je naveo, efikasan sistem izvršenja je sastavni deo svakog delotvornog pravosudnog sistema ocenivši da su nova zakonska rešenja i uvođenje izvršitelja od 2011. godine doveli do poboljšanja u sistemu izvršenja i rasterećenju rada sudova.\nSelaković je kazao da to potvrđuju i statistički podaci, po kojima je u 2013. godini priliv predmeta u osnovnim i privrednim sudovima u izvršnoj materiji bio manji za oko 100.000 predmeta u odnosu na prethodnu godinu, a trend smanjenja broja novih predmeta nastavljen je i u 2014. godini.\n„To je dovelo do smanjenja broja nerešenih predmeta, kao i do smanjenja prosečnog trajanja postupka izvršenja, što je vrlo važan parametar za ocenu investicionog ambijenta u Srbiji“, naglasio je Selaković, prenosi agencija Beta.\nMinistar je rekao da radna grupa Ministarstva pravde završava rad na izmenama i dopunama Zakona o izvršenju i obezbeđenju i da će Ministarstvo pravde 1. aprila objaviti javni poziv za učešće na javnoj raspravi sa programom javne rasprave i tekstom nacrta zakona.\nselaković, izvršitelji, prijave, Nikola Selaković, Srbija


U Skoplju se radi protiv Srbije, kaže Vulin\nBy Milos Mitrovic/ Published on: 19/02/2019\nSkoplje je postalo ono što je bila Budimpešta, centar obaveštajnog rada protiv Srbije, izjavio je za Večernje novosti ministar odbrane Aleksandar Vulin. Prema njegovim rečima, glavni grad Makedonije postao je prostor u kome se obezbeđuje finansiranje i podrška za “cinkaroše i secikese iz čitavog regiona, za političare koji veruju da je njihova saradnja sa strancima jedini put za dolazak na vlast”.\nVulin je time prokomentarisao susret makednoskog premijera Zorana Zaeva i jednog od lidera Saveza za Srbiju Dragana Đilasa u Skoplju, na kome je, kako je saopštio SZS, bilo reči i o “aktuelnoj situaciji u Srbiji i dvomesečnim građanskim protestima”.\n“Čvrst stav predsednika Aleksandra Vučića da Srbija neće prihvatiti vlast ambasadora doveo ga je pod neposredan udar službi. Skoplje je postalo prostor iz koga se pokreću i iz koga će se pokretati napadi na Srbiju i njenog presednika”, naveo je Vulin za Večernje novosti.\nSusret Zaeva i Đilasa danas je komentarisao i predsednik Srbije Aleksandar Vučić. On je tvrdio “nema ništa protiv toga” i naveo da je na toj večeri bilo “još kontroverznih biznismena”.\n“To je sve u redu i normalno da se sastaju sa predstavnicima vlasti i opozicije to je sve uredu. Problem je što (Dragan Đilas) najavljuje formiranje političke stranke socijalno-demokratske orijentacije i to najavljuje najgori tajkun. Uništili su radnike i firme i oni će sada da formiraju socijal-demokratsku partiju”, rekao je Vučić.


13. Evropska nedelja prevencije raka grlića materice – 21-27 januar 2019 – „RANO OTKRIVANJE MOŽE SPREČITI RAK GRLIĆA MATERICE” « Zavod za javno zdravlje, Sombor\nRak grlića materice, duže od decenije, predstavlja ozbiljan javnozdravstveni problem u Srbiji. U našoj zemlji 2015. godine registrovano je 1095 novoobolelih žena od raka grlića materice, dok 424 žena izgubi život od ove vrste raka, za koju sa sigurnošću znamo da pripada grupi najpreventabilnijih. Naročito zabrinjava činjenica da se Srbija i dalje nalazi u grupi evropskih zemalja sa najvišim stopama obolevanja i umiranja od raka grlića materice. Kada je reč o obolevanju od raka grlića materice, Srbija se nalazi na petom mestu u Evropi, posle Latvije, Bosne i Hercegovine, Estonije i Moldavije. Takođe, naša zemlja se i po umiranju od ove vrste raka kod žena nalazi na petom mestu u Evropi, posle Rumunije, Moldavije, Bugarske i Litvanije.


Početna Članci Analize Analize Za vreme DOS-ove vlasti plate bile 65 evra\n"Malo sam možda dosadan sa ovim ciframa, ali je veoma važno, i nama je prosečna plata već u maju mesecu ove godine 426 evra. Bila je prošle godine, ako se ne varam, 318."\nNije Siniši Malom ovo prvi put da priča da je zarada prošle godine iznosila 318 evra – štaviše, već je za to od Istinomera dobio ocenu "kratke noge". Ako je već odnekud iskopao brojku od 318 evra, ministar finansija mogao je da kaže da je to bila prosečna zarada u martu 2007, ne bi pogrešio. No, kao što reče glavni urednik NIN-a Milan Ćulibrk, tvrdnje o visini prosečnih zarada kao da su postale "vrsta folklora, deo čudnog, neshvatljivog rituala, kao kada sportista pre svake utakmice obuva pocepanu levu čarapu".\nDoduše, Ćulibrk je ovo napisao misleći na Vučićeve tvrdnje o prosečnoj zaradi u Srbiji, koje su, kako tvrdi predsednik "pretekle" one u BiH i Bugarskoj, što, naravno, takođe nema veze sa istinom. Ali, kako smo već mnogo puta imali prilike da se uverimo, Vučićeve priče o prosečnoj zaradi, zbog poražavajućeg stanja u usporedbi, manje su bile usmerene na inozemstvo, a mnogo više na mračnu prošlost i blistavu budućnost.\nTako, plata od 500 evra je bila mantra koja je trajala godinama – evo tu je, samo što nije, za dve godine, za godinu dana, do kraja godine sigurno – da bi se od nje nedavno odustalo, uz Vučićevu priču da će, “onako kako sam govorio” do kraja 2018. prosečna zarada biti "470 evra", a to je, dabome, "nešto manje od 500 evra".\nNaime, dugo je Vučić govorio da je prosečna plata u vreme kada je on postao premijer bila 356 evra. Ovo njegov dolazak na mesto predsednika vlade pomera, na primer, u septembar 2007, kada je plata bila 357 evra, ili avgust 2012. godine, kada je zapravo tek (ponovo) došao na vlast – tada je bio tzv. "prvi potpredsednik vlade", ministar odbrane i šef Biroa za koordinaciju službi bezbednosti.\n"Je li narod teško živi? Pa naravno, i dalje je teško, ali ćete pre kraja godine imati prosečnu platu 470 evra. Je li to 500 koliko sam želeo? Nije, ali je li to više od 336? Mnogo je više", rekao je Vučić 1. avgusta ove godine.\nA sada, vratimo se na predsednikovih "470 evra pre kraja godine", što je, podsetimo se još jednom "nešto manje od 500 evra".\nSlično ćemo pokazati i za ovih novih "nešto manje od 500 evra", odnosno da je izuzetno malo verovatno da zarade na kraju godine budu 470 evra – štaviše, neće doći ni do 450.\n*(Postoji grupa od nešto više od 300.000 ljudi koji se po definiciji registrovane zaposlenosti smatraju zaposlenima - a ne primaju zaradu koja “prolazi” kroz Poresku upravu.\nprosečna plataprosečna zaradaAleksandar VučićSiniša MaliRepublički zavod za statistiku


Barklijeva "strela" za Lester u 90. minutu VIDEO - mediji.net\nBarklijeva "strela" za Lester u 90. minutu VIDEO\nFudbaleri Aston Vile pobedili su Lester 1:0 u utakmici 5. kola Premijer lige.\nČovek odluke, u 90. minutu, bio je Ros Barkli sjajnim udarcem sa više od 20 metara.\nTo je bio njegov drugi gol za novi klub na isto toliko mečeva, nakon što je bio strelac i protiv Liverpula u prethodnom kolu (7:2).\nČelsijev fudbaler na pozajmici u Vili prekinuo je uspavanku na King Pauer stadionu i doneo velika tri boda svom timu.\nEkipa iz Birmingema i dalje jedina u Premijer ligi ima maksimalan učinak, s tim da je odigrala četiri...\n2-2-2Preko 400 vesti\nUkoliko Specijalna veća potvrde optužnicu pre isteka njegovog mandata, tada će predsednica parlamenta Vjosa Osmani biti imenovana da vrši tu dužnost, piše Gazeta Ekspres.Međutim, postavlja se pitanje da li neko od kandidata ima glasove koji su potrebni za izbor u Skupštini Kosova, koliko će Osmani...\nOn je to rekao zbog stotine hiljada Poljaka koji već šesti dan protestuju, a Poljake je pozvao da po svaku cenu brane crkve od protesta žena."To je obaveza države ali i obaveza građana. Posebno moramo da branimo poljske crkve. Po svaku cenu. Pozivam sve članove Prava i Pravde i one koji nas...\nŠahtjor odoleo "nerazurima" – tinejdžer na golu i prečka zaustavili Inter\nBlistao je 19-godišnji golman Trubin i doneo Šahtjoru bod, koji ih ostavlja na prvom mestu grupe B.Šahtjor je u prvom kolu šokirao Real u Madridu i odneo sva tri boda (3:2), a protiv Intera su ponovo bili bez velikog broja igrača, kao i protiv Reala.Šestorica standardnih bili su odsutni, ali ni...\nMuškarci i žene iz potpuno različitih razloga varaju svoje supružnike, a polovina veza u kojoj se dogodila preljuba preživi tu krizu.\nTim se ozbiljno namučio protiv 529. tenisera sveta\nTim je u prvom kolu imao zakazan meč sa Keijem Nišikorijem, ali je Japanac odustao.Drugi nosilac je igrao sa Vitalijem Sačko, 529. teniserom sveta iz Belorusije i slavio je posle dva odigrana seta – 6:4, 7:5.Anonimus je ozbiljno namučio Dominika Tima i pravio je brejkove u oba seta.Tim je vodio 3:0,...


Tako je, prema podacima za mart ove godine, četvrtu deceniju života pregazilo njih ukupno 108.123, dok ostatak otpada na radnike ispod 40 godina starosti i u RS ih ima oko 92.000.\nEkonomski stručnjaci smatraju da je takva struktura zaposlenih očekivana, jer je prema njihovom mišljenju, realno najveći procenat nezaposlenosti upravo kod najmlađe populacije radnika u RS.\nRazlog većeg broja starijih radnika u RS Velka Odžaković, generalni sekretar Saveza sindikata RS, vidi u tome što su oni zaposleni ranije, te da je poslodavcu i skuplje otpustiti takve radnike, jer na radni staž imaju veću otpremninu.\n“U nekim preduzećima ili ustanovama, sa druge strane, to se zadržalo po inerciji, neko ko je tu bio i dalje odrađuje taj posao i zadržava radno mjesto”, rekla je ona i dodala da je za starije radnike, koje bi poslodavac otpustio, bio veliki problem da se ponovo zaposle.\nOna je istakla da mladi jednostavno ne mogu da dođu do posla, te da i kada se zaposle prvi put, budu u kategoriji radnika od preko 30 godina, pa tako veoma brzo prelaze u kategoriju radnika od preko 40 godina.\n“To je naš veliki problem i prosto ne znam kako će se riješiti, jer mladi ljudi moraju blagovremno početi raditi”, rekla je Odžakovićeva.\nSa druge strane i Miloš Todorović, iz Udruženja ekonomista RS – SWOT, smatra da je jedan od razloga taj što su stariji radnici zaposleni u ranijem periodu, pa tako već imaju određeni status u firmama.\n“Sa druge strane, firme teško zapošljavaju mlađi kadar i to je već neki trend na tržištu, pa su mladi zapravo populacija koja ima najveći stepen nezaposlenosti. To dvoje je međusobno povezano, jer se firme u vrijeme krize teško opredijele za zapošljavanja, a i većini trebaju ljudi sa iskustvom”, rekao je Todorović i dodao da osoba koja završi srednju školu ili fakultet realno nema nikakvog iskustva u praksi, pa je teško da u prvom trenutku radi i postiže rezultate, dok većina firmi odmah očekuje rezultat.\nOn je naveo da njima treba određeni period da se prilagode i da su firme svjesne toga, pa pokušavaju uvijek ići nekom prečicom, jer nemaju vremena da obučavaju mlađi kadar, te se odlučuju za one koji imaju nekog iskustva.\nU Zavodu za statistiku RS kazali su da podatke o broju zaposlenih prikupljaju dva puta godišnje te da njima nisu obuhvaćeni zaposleni u odbrani, na individualnim poljoprivrednim gazdinstvima, međunarodnim organizacijama i poslovnim jedinicama izvan RS. Podaci, takođe, ne obuhvataju lica iz RS zaposlena u predstavništvima BiH u inostranstvu, te preduzetnike i zaposlene kod njih. U toku jučerašnjeg dana nismo uspjeli dobiti stav Unije udruženja poslodavaca RS o razlozima dosta većeg broja starijih radnika, pišu Nezavisne novine.\nStarosna struktura zaposlenih u RS\nStarosna grupa Broj zaposlenih\n18 – 29 33.122\n30 – 39 58.671\n40 – 65 108.123\nTagovi: milos todorovicradnicitopvaznovelka odzakovic


Novi uslovi za ulazak u Republiku Srbiju - Serbinfo.ch\nHome Koronavirus Novi uslovi za ulazak u Republiku Srbiju\nNovi uslovi za ulazak u Republiku Srbiju\n29. maja 2021. Modified date: 29. maja 2021.\nVlada Republike Srbije ažurirala je, 27. maja 2021. godine, uslove za ulazak u Republiku Srbiju. Nova pravila preciznije određuju uslove ulaska za osobe sa ili bez potvrde o potpunoj vakcinaciji u zavisnosti da li se radi o državljanima Srbije ili stranim državljanima.\nDržavljani Srbije i strani državljani sa regulisanim boravkom u Srbiji\nDržavljanima Republike Srbije i stranim državljanima sa regulisanim boravkom u Republici Srbiji (imaju odobren privremeni boravak ili stalno nastanjenje u Republici Srbiji) koji dolaze iz država sa nepovoljnom epidemiološkom situacijom (među kojima je i Švajcarska), a ne poseduju negativan RT-PCR test na prisustvo virusa SARS-CoV-2, izdat od strane referentne laboratorije države iz koje dolaze, odnosno negativan Antigen FIA Rapid test, ne stariji od 48 časova od datuma izdavanja rezultata, prilikom pasoške kontrole uručuje se pisano obaveštenje – zdravstveno upozorenje o obavezi pridržavanja mere karantina u kućnim uslovima u trajanju od 10 dana, od dana prelaska državne granice i upozoravaju se na obavezu prijavljivanja nadležnoj COVID ambulanti ili teritorijalno nadležnom zavodu za javno zdravlje u roku od 24 časa od časa prelaska državne granice (putem elektronske prijave na elektronsku adresu: www.e-zdravlje.gov.rs).\nNavedeno se ne odnosi na maloletna lica do navršenih 12 godina života, kao i na državljane Republike Srbije i strane državljane koji imaju odobren privremeni boravak ili stalno nastanjenje u Republici Srbiji koji su potpuno vakcinisani (vakcinisani sa dve doze, odnosno sa jednom dozom – ako su vakcinisani sa AstraZeneca COVID-19 vaccine) koji o tome poseduju potvrdu izdatu od strane nadležne zdravstvene ustanove, odnosno organa države u kojoj se lice vakcinisalo.\nLica koja žive u Švajcarskoj, a imaju državljanstvo Republike Srbije i poseduju potvrdu o potpunoj vakcinaciji u Švajcarskoj (dve doze vakcine) mogu bez ikakvih uslova da uđu u Srbiju.\nLica koja NISU vakcinisana za ulazak u Srbiju moraju da poseduju i negativan RT-PCR test ne stariji od 48 časova.\nMaloletnim licima do navršenih 12 godina, nije potreban negativan PCR test, kao ni potvrda o vakcinaciji.\nRadi zaštite od unošenja zaraznih bolesti na teritoriju Republike Srbije, licima koja u Republiku Srbiju dolaze iz država sa nepovoljnom epidemiološkom situacijom (među kojima je i Švajcarska), dozvoljen je ulazak u Republiku Srbiju pod uslovom da poseduju negativan RT-PCR test na prisustvo virusa SARS-CoV-2, izdat od strane referentne laboratorije države iz koje dolaze, ne stariji od 48 časova od datuma izdavanja rezultata.\nNavedeno se ne primenjuje na strane državljane koji su u tranzitu kroz Republiku Srbiju. Tranzit za strane državljane se ograničava na period ne duži od 12 časova od momenta ulaska na teritoriju Republike Srbije; na maloletna lica starosti do 12 godina, ako roditelj, staratelj ili drugo lice koje je u pratnji deteta poseduje negativan test na lica koja su vakcinisana u Republici Srbiji i koja o tome poseduju odgovarajuću potvrdu, kao i državljane država sa kojima Republika Srbija ima zaključene sporazume o priznavanju sertifikata o vakcinaciji (među njima NIJE još uvek Švajcarska) koji su vakcinisani u toj državi i poseduju odgovarajuću potvrdu izdatu od strane nadležnog organa te države. U oba slučaja, lica moraju biti potpuno vakcinisana (vakcinisani sa dve doze, odnosno sa jednom dozom – ako su vakcinisani sa AstraZeneca COVID-19 vaccine);\nLica koja žive u Švajcarskoj, a NEMAJU državljanstvo Republike Srbije i poseduju potvrdu o potpunoj vakcinaciji u Švajcarskoj (dve doze vakcine), za ulazak u Srbiju moraju da poseduju i negativan RT-PCR test ne stariji od 48 časova.\nLica koja žive u Švajcarskoj, a NEMAJU državljanstvo Republike Srbije ali poseduju potvrdu o potpunoj vakcinaciji (dve doze vakcine) koju su obavili u Srbiji, mogu da bez ikakvih uslova uđu u Srbiju.\nUlazak u Srbiju iz poslovnih razloga\nDomaćim i stranim državljanima koji ulaze u Republiku Srbiju zbog poslovnih razloga, uz prethodno obaveštavanje Privredne komore Srbije, dozvoljen je ulazak u Republiku Srbiju pod uslovom da u roku od 24 časa od časa prelaska državne granice dostave Privrednoj komori Srbije negativan RT-PCR test ili antigen test na prisustvo virusa SARS-CoV-2, izdat od strane referentne laboratorije Republike Srbije.\nUkoliko se ne dostavi negativan RT-PCR test ili antigen test na prisustvo virusa SARS-CoV-2 u roku od 24 časa od časa prelaska državne granice ili ukoliko test bude pozitivan na prisustvo virusa SARS-CoV-2, Privredna komora Srbije o tome bez odlaganja obaveštava teritorijalno nadležan zavod za javno zdravlje.\nViše informacija možete pronaći direktno na sajtu Ministarstva spoljnih poslova Republike Srbije:\nPrevious articleUprava za saradnju s dijasporom: Prvi put online konkurs za finansiranje udruženja\nNext articleSaša Stajić: Poziv našim sugrađanima da se uključe u politički život Švajcarske


„Nauka u parku ili park u nauci, pitanje je sad?” - INSTITUT ZA MODERNO OBRAZOVANJE\n„Nauka u parku ili park u nauci, pitanje je sad?”\n„Nauka u parku ili park…\nBesplatno predavanje „Nauka u parku ili park u nauci, pitanje je sad?”\nCentar za stručno usavršavanje Instituta za moderno obrazovanje organizuje novo, šesto po redu, predavanje iz ciklusa „Kako da zavolim ponedeljak?”. Ovaj put pripremili smo vam besplatno predavanje „Nauka u parku ili park u nauci, pitanje je sad?”, koje će se održati u četvrtak, 28. februara 2019, od 18:00 do 19:30 u prostorijama Instituta (Beograđanka, Masarikova 5, ulaz iz Kralja Milana, III sprat, Future hub).\nPredavanje će se baviti predstavljanjem primera dobre prakse koja podstiče aktivno učenje prirodnih nauka. Uz to, saznaćete kako školsko dvorište ili drugi prostor na otvorenom može imati ulogu proširene laboratorije u kojoj učenici prolaze kroz naučnoistraživački proces, odnosno misaono se angažuju i prolaze kroz dileme i nedoumice kroz koje je prolazio i naučnik dok je dolazio do različitih naučnih rešenja ili postavljanja zakona.\nBroj slobodnih mesta ograničen je na 30 učesnika, a svoje prisustvo možete obezbediti popunjavanjem ove prijave.\nUpoznajte prednosti nastave u Parku nauke\nPredavanje će vas upoznati sa specifičnostima i dobrobitima nastave na otvorenom, kao i sa uticajem ovakvog modela nastave na kvalitet i trajnost znanja. Saznaćete kakav je odnos učenika prema nastavi koja im dozvoljava da na otvorenom prostoru osete, čuju i dodirnu nauku, da kritički promišljaju, istražuju, pitaju, uočavaju naučne nedoumice i zajedno sa svojim nastavnikom dolaze do rešenja.\nTakođe će se, kroz predavanje, poseban fokus staviti na to kako je koncepcija Parka nauke u Šapcu, koji je ujedno i jedini park koji se smatra trodimenzionalnim udžbenikom u Srbiji i jugoistočnoj Evropi, rešila pitanja različitih nastavnih jedinica koje se obrađuju u redovnom obrazovanju. Pored toga, imaćete priliku da od jednog od koautora pomenutog parka čujete kako je učenicima kroz niz jedinstvenih instalacija olakšano učenje i izučavanje hemije, biologije, zakona fizike, merenja vremena, optičkih iluzija i drugih prirodnih pojava.\nTokom predavanja čućete i kako su učenici kroz praksu u Parku nauke spoznali na koji način se preko paraboličnih ogledala čuje šaputanje 20 metara dalje. Takođe, saznaćete kako u pomenutom parku efikasnijoj nastavi doprinose periodni sistem na fasadi zgrade, šah na otvorenom, grafenska učionica, brahistohron, modeli DNK atoma, replika Griničkog meridijana, tečna Pitagorina teorema, model piramide i još mnogo toga.\nMr Tatjana Marković Topalović\nTatjana je diplomirala na Fizičkom fakultetu u Beogradu na Katedri za fiziku čvrstog stanja, a magistrirala na Univerzitetu u Novom Sadu na Katedri za medicinsku fiziku. Trenutno je i doktorand nastave fizike na Fizičkom fakultetu u Beogradu. Kao prosvetni radnik, poslednjih 26 godina radila je u tri srednje škole – Šabačkoj gimnaziji, Školi primenjenih umetnosti i Srednjoj medicinskoj školi „Dr Andra Jovanović”, gde i trenutno radi.\nJedan je od 12 izabranih nastavnika Srbije koji su učestvovali u prvom CERN-ovom programu za nastavnike u Švajcarskoj (CERN Teachers programme) i jedan od 20 nastavnika koji su u njemu učestvovali u avgustu 2015. godine.\nDobitnik je brojnih nagrada u zemlji i inostranstvu. Napisala je i objavila 12 stručnih radova u Zbornicima stručnih radova i vodila pet radionica na Republičkim seminarima o nastavi fizike. Tatjana je jedan od tri kandidata iz Srbije za prestižnu svetsku nagradu za najboljeg nastavnika na svetu za 2018. godinu „Global Teacher Prize 2018” Varkey fondacije iz Londona.\nDa biste pratili ovo besplatno predavanje, potrebno je da što pre popunite prijavu i obezbedite svoje mesto, jer je broj slobodnih mesta ograničen na 30.\n*Prijave se prihvataju do srede, 27. 2. 2019, najkasnije do 15 sati. Ukoliko niste u mogućnosti da fizički prisustvujete tribini, obezbeđeno je i praćenje putem interneta po ceni od 500 dinara, dok je live stream prenos besplatan za članove Instituta. Molimo vas da u prijavi označite da li želite da pratite predavanje uživo, u prostorijama Instituta, ili putem Live streama.\nNapomena: Uverenja o prisustvu i praćenju tribine izdaju se na zahtev pojedinaca i plaćaju se 500 dinara.\nZahtev za izdavanje uverenja poslati na imejl: office@institut.edu.rs.